cyanic-selkie/wikianc huggingface dataset:
ব্ৰজেন বৰুৱা
চলচ্চিত্ৰ জগতত
১৯৫৬ চনত মুক্তিপ্ৰাপ্ত ভ্ৰাতৃ নিপ বৰুৱাৰ প্ৰথম কথাছবি 'স্মৃতিৰ পৰশ'ৰ সঙ্গীত পৰিচালক আৰু অভিনেতা ৰূপে ব্ৰজেন বৰুৱাই অসমীয়া চলচ্চিত্ৰ জগতত প্ৰৱেশ কৰে। এই ছবিখনত দুটা হিন্দী গীতো সংযোগ কৰা হয়। গীত দুটাৰ এটা লিখিছিল ড॰ বীৰেন্দ্ৰনাথ দত্তই আৰু আনটো লেখিছিল এ,গৌতমে। ছবিখনৰ গীতে জনপ্ৰিয়তা লাভ কৰে। তেখেতৰ সঙ্গীত পৰিচালনা কৰা আন এখন ছবি 'মাক আৰু মৰম'তো দুটা হিন্দী গীত অন্তৰ্ভুক্ত কৰা হয়। সম্ভৱতঃ সেই সময়ত হিন্দী ছবিৰ জনপ্ৰিয়তালৈ চাই ব্যৱসায়িক দৃষ্টিভঙ্গীৰে এনে কৰা হৈছিল। তেখেতে মুঠ নিজে পৰিচালনা কৰা ছবিকে ধৰি মুঠ আঠখন ছবিৰ সঙ্গীত পৰিচালনা কৰে। 'এই মাটিতে মৰো যদি' (লাচিত বৰফুকন), 'ওপজা সোণৰ মাটি' (লাচিত বৰফুকন), 'এই জোন জোনালী থুপি থুপি তৰালি' (আমাৰ ঘৰ), 'চঞ্চল অনুৰাগে' (ভক্ত প্ৰহ্লাদ), 'সুন্দৰ শ্যাম' (নৰকাসুৰ), আদি ব্ৰজেন বৰুৱাই সুৰাৰোপ আৰু সঙ্গীত পৰিচালনা কৰা কথাছবিৰ গীতবোৰৰ মাজেদি তেখেতৰ সঙ্গীতৰ বৈচিত্ৰ্য আৰু আধুনিক গঠন অনুভৱ কৰিব পাৰি। কথাছবিৰ আৱহ সঙ্গীত ৰচনা কৰাৰ ক্ষেত্ৰত তেখেতে গতানুগতিকতাৰ পৰা আঁতৰি গৈ নাটকীয় পৰিস্থিতিসূচক ভিন্নসুৰী সঙ্গীত প্ৰয়োগ কৰিবলৈ যত্নৱান হৈছিল । thumb|right|150px|[[ডক্তৰ বেজবৰুৱা ছবিখনৰ পোষ্টাৰ]] ১৯৬৩ চনত মুক্তিপ্ৰাপ্ত প্ৰথম অসমীয়া কমেডী ছবি ইটো সিটো বহুতো ছবিখনৰ যোগেদি বৰুৱাই পৰিচালক ৰূপে আত্মপ্ৰকাশ কৰে। এই ছবিখনত চাৰ্লি চেপলিন শৈলীৰ প্ৰভাৱ পৰিছিল । তেখেতৰ দ্বিতীয় ছবি ডক্তৰ বেজবৰুৱা। সেই সময়ত অসমীয়া কথাছবি কলকাতাৰ ষ্টুডিঅ'ত নিৰ্মাণ কৰা হৈছিল। বৰুৱাৰ প্ৰথম ছবিখনো কলকাতাৰ ষ্টুডিঅ'ত নিৰ্মাণ কৰা হৈছিল যদিও তেখেতে জ্যোতিপ্ৰসাদৰ নিচিনা অসমতে ইনডোৰ শ্বুটিং কৰি ছবি নিৰ্মাণৰ পৰিকল্পনা কৰিলে। পৰিকল্পনা অনুসৰি তেখেতে 'ডক্তৰ বেজবৰুৱা'ৰ চিত্ৰনাট্য যুগুত কৰি উলিয়ালে। তেখেতে এই চিত্ৰনাট্যখন ৩৭জন ব্যক্তিক পঢ়ি শুনাইছিল আৰু সকলোৰে লগত আলোচনা কৰি চিত্ৰনাট্যখনৰ পৰিমাৰ্জন কৰিছিল । কলকাতাৰ কলা-কুশলীৰ সলনি তেখেতে স্থানীয় মঞ্চ আৰু অন্যান্য অনুষ্ঠানত কাম কৰি থকা কিছুমান ডেকাল'ৰাক শিকাই বুজাই ছবিখনৰ বিভিন্ন দায়িত্ব অৰ্পণ কৰিলে। বৰুৱাৰ এই দুটা বৈপ্লৱিক সিদ্ধান্তৰ বাবেই পৰৱৰ্তী পৰ্যায়ত কোনো অসমীয়া প্ৰযোজক-পৰিচালক অসমীয়া ছবিৰ ইনডোৰ শ্বুটিঙৰ বাবে কলকাতালৈ যোৱা নাই আৰু অসমীয়া ছবি জগতত স্থানীয় কলা-কুশলীক লৈ ছবি নিৰ্মাণ কৰাৰ প্ৰথা আৰম্ভ হয়। ৰমেন বৰুৱাই সংগীত পৰিচালনা কৰা ছবিখনৰ গীতবোৰো যথেষ্ট জনপ্ৰিয় হয়। মুক্তিৰ লগেলগে ছবিখন চাবলৈ অভিলেখ সংখ্যক দৰ্শকে চিত্ৰগৃহত ভিৰ কৰে। ছবিখনে অসমীয়া বিনোদন ছবিৰ ভেটী শক্তিশালী কৰিলে। সেয়েহে ডক্তৰ বেজবৰুৱা অসমীয়া ছবিজগতত এটা মাইলৰ খুটি ৰূপে চিহ্নিত হৈ ৰ’ব । thumb|right|150px|[[ওপজা সোণৰ মাটি ছবিখনৰ পোষ্টাৰ]] 'ডক্তৰ বেজবৰুৱা'ৰ যোগেদি অসমৰ দুগৰাকী সংগীত প্ৰতিভাৰ উন্মেষ ঘটিছিল। তাৰে এগৰাকী হ'ল সংগীত পৰিচালক ৰমেন বৰুৱা আৰু আনগৰাকী হ'ল অসমীয়া ছবিৰ সৰ্বশ্ৰেষ্ঠ নেপথ্য গায়ক দ্বীপেন বৰুৱা। দুয়োগৰাকী তেখেতৰ ভাতৃ। দ্বীপেন বৰুৱাৰ আৱিষ্কাৰ হৈছিল নাটকীয়া ভাবে। দ্বীপেন আছিল এগৰাকী ক্ৰিকেট খেলুৱৈ। তেওঁ কোচবিহাৰ ট্ৰফি, ৰঞ্জি ট্ৰফি খেলিছে। ইফালে ব্ৰজেন বৰুৱা 'ডক্তৰ বেজবৰুৱা'ৰ গীত গাবৰ বাবে এগৰাকী নতুন গায়কৰ সন্ধানত। এদিন দ্বীপেনে গা ধুই থাকোঁতে গীত গোৱা শুনিলে ব্ৰজেন বৰুৱাই। লগেলগে তেখেতে সিদ্ধান্ত ললে ভায়েকৰ হতুৱাই 'ডক্তৰ বেজবৰুৱা'ৰ গীত গোৱাব ।
বৰুৱাই মুঠতে ৫খন ছবি পৰিচালনা কৰিছিল। তেখেতৰ শেষ পৰিচালিত ছবি ওপজা সোণৰ মাটি। কিন্তু তেখেতে এই ছবিখন শেষ কৰিবলৈ নাপালে। ছবিখন পাচত সম্পাদনা কৰে নীপ বৰুৱাই লক্ষীমপুৰত ওপজা সোণৰ মাটিৰ শ্বুটিং শেষ কৰি তেওঁ নলীন দুৱৰা পৰিচালিত মমতা ছবিৰ এটি গীতৰ দৃশ্যত অংশগ্ৰহণ কৰে, শ্বুটিং শেষ হোৱাৰ নিশাই তেও অসুস্থ হয় আৰু চিকিৎসালয়ত ভৰ্তি হয় আৰু তাতে তেখেতৰ মৃত্যু হয়। তেখেতে পৰিচালনা কৰা মুকুতা আৰু ওপজা সোণৰ মাটিখনো ব্যৱসায়িক ভাবে সফল ছবি। তেখেতে পৰিচালনা আৰু সঙ্গীত পৰিচালনাৰ উপৰিও ছবি প্ৰযোজনা, অভিনয়, গীত ৰচনা, কণ্ঠদান আৰু কাহিনী আৰু চিত্ৰনাট্য ৰচনা কৰিছিল। তেখেতে পৰিচালনা কৰা আটাইকেইখন ছবিত তেখেতে নিজে অভিনয় কৰিছিল।
ব্ৰজেন বৰুৱাৰ চলচ্চিত্ৰ সম্পৰ্কীয় কোনো প্ৰশিক্ষণ গ্ৰহণ কৰা নাছিল, কিন্তু তেখেতে ব্যৱসায়িক সফল ছবি নিৰ্মাণৰ কৌশলসমূহ সহজে আয়ত্ত কৰিছিল। দৰ্শকৰ ৰুচিৰ উমান পায়ে তেখেতে অসমীয়া ছবিত হিন্দী গীতৰ প্ৰয়োগ কৰিছিল। যদিও তেখেতে ব্যৱসায়িক কৌশলসমূহ আয়ত্তৰ কৰাৰ বাবে মাজে মাজে হিন্দী ছবিৰ অনুসৰণ কৰিছিল, তথাপি তেখেতৰ ছবিসমূহ আছিল অসমৰ মাটিৰ সুবাসেৰে সুবাসিত। বৰুৱাই এবাৰ আলোকচিত্ৰ শিল্পী অমূল্য মান্নাৰ আগত প্ৰকাশ কৰিছিল যে দৰ্শকে তেখেতৰ অভিনয়ত নতুনত্ব বিচাৰি পাওক বুলিয়ে 'ডক্তৰ বেজবৰুৱা'ত তেখেতে দুটা চিগাৰেট একেলগে জ্বলাই হুপিছিল।
তথ্য সংগ্ৰহ
শ্ৰেণী:অসমৰ ব্যক্তি শ্ৰেণী:অসমৰ চলচ্চিত্ৰ পৰিচালক শ্ৰেণী:অসমীয়া ভাষাৰ চলচ্চিত্ৰ পৰিচালক শ্ৰেণী:অসমীয়া চলচ্চিত্ৰৰ সংগীত পৰিচালক শ্ৰেণী:অসমীয়া অভিনেতা শ্ৰেণী:মৃত ব্যক্তি
বুঢ়ীগোসানী দেৱালয়
বুঢ়ীগোসানী দেৱালয় যোৰহাট নগৰৰ মাজমজিয়াত গড় আলিৰ পূবে অৱস্থিত এক শাক্ত মন্দিৰ। ১৭০৮ চনত আহোম স্বৰ্গদেউ ৰুদ্ৰসিংহই জয়ন্তীয়া ৰাজ্যৰ পৰা গোসানীৰ বিগ্ৰহ আনি গড়গাঁৱত স্থাপন কৰিছিল। গড়গাঁৱৰ পৰা ৰংপুৰ আৰু ৰংপুৰৰ পৰা যোৰহাটলৈ আহোম ৰাজ্যৰ ৰাজধানী সলনি হোৱাত পিছলৈ এই দেৱালয় বৰ্তমানৰ ঠাইত স্থাপিত কৰা হয়। মন্দিৰত থকা মূৰ্তিজনা দুৰ্গা দেৱীৰ। আগৰ দিনত বুঢ়ীগোসানী দেৱালয়ক "বৰপূজাঘৰ দ'ল" বুলিও জনা গৈছিল।
ইতিহাস
১৭০৮ চনত জয়ন্তীয়া ৰজা ৰামসিংহ‍ই কছাৰী ৰজা তাম্ৰধ্বজক হৰুৱাই আহোম ৰজাৰ বশ্যতা অস্বীকাৰ কৰে। তেতিয়া আহোম স্বৰ্গদেউ ৰুদ্ৰসিংহ‍ই জয়ন্তীয়া ৰজাক আক্ৰমণ কৰি পৰাস্ত কৰে। জয়ন্তীয়া ৰাজ্য দমন কৰোঁতে সেই ৰাজ্যৰ আন আন উপঢৌকনৰ লগতে বুঢ়ী গোঁসানীৰ মূৰ্তি আৰু যোনিকো স্বৰ্গদেৱে গড়গাঁৱলৈ আনিবলৈ ইচ্ছা কৰে। তেতিয়া জয়ন্তীয়া ৰাজ-পৰিয়াল শাক্ত আছিল আৰু জয়ন্তীয়া গোসানী জাগ্ৰত বুলি সৰ্বসাধাৰণে বিশ্বাস কৰিছিল। জয়ন্তেশ্বৰী দেৱীক আহোম ৰাজ্যলৈ আনিবলৈ খোজাত আহোম সেনাৰ মাজত হেনো নানা যোগে দেখা দিলে। তাৰপিছত আহোম সেনাপতিক দেৱীয়ে সপোনত দেখা দি কয় যে তেওঁ সেই দেশ এৰি নাযায় আৰু আহোমসকলে মূৰ্তি নিব খুজিলে বুঢ়ী নৈৰ কানত থকা সোসানীৰ মূৰ্তি আৰু যোনি নিব পাৰে। এই সপোনৰ পিছত আহোম সেনাপতিয়ে বুঢ়ী নৈৰ কানৰ পৰা দেৱীৰ মূৰ্তি আনি স্বৰ্গদেউক দিয়েহি। বুঢ়ী নৈৰ কানৰ পৰা অনা বাবেই এইজনা মূৰ্তিক "বুঢ়ীগোসানী" বুলি কয় বুলি অনুমান কৰা হয়।
জয়ন্তীয়াৰ পৰা গোসানীক আনোতে লগতে পূজাৰী সনাতনক অনা হৈছিল। বৰ্তমানৰ পূজাৰীসকল সেই সনাতনৰেই সতি-সন্ততি। স্বৰ্গদেৱে তেওঁলোকক "পূজাঘৰীয়া বৰুৱা" উপাধিৰে সন্মানিত কৰিছিল। স্বৰ্গদেউ ৰাজনগৰৰ পৰা কিবা কৰণত বাহিৰলৈ গ'লে পূজাৰীয়ে গোসানীকো লগত লৈ গৈছিল। গড়গাঁৱৰ পৰা ৰংপুৰ আৰু ৰংপুৰৰ পৰা যোৰহাটলৈ আহোম ৰাজ্যৰ ৰাজধানী তুলি আনোতে বুঢ়ী গোসানীকো যোৰহাটলৈ লৈ অনা হয়। এই দেৱালয় বৰ্তমান যোৰহাট নগৰৰ গড় আলিৰ পূবে দেৱালয় পথত স্থাপিত।
দেৱালয়ত থকা সোণৰূপৰ ছত্ৰ, ফুল, কোষা-অৰ্ঘা, তামি, বলিকটা দা আদিত ওজন আৰু কোনে সেয়া গঢ়াই দিছিল সকলো স্বৰ্গদেউ চন্দ্ৰকান্ত সিংহৰ নামেৰে লিখি থোৱা হৈছিল। যোৰহাটলৈ ৰাজধানী অনাৰ পিছত মৰাণ আৰু মানৰ উপদ্ৰৱত আহোমসকলে বুঢ়ী গোসানীৰ দ'ল সজাব নোৱাৰিলে। কালক্ৰমত দেৱালয়ৰ মাটি-বাৰী আৰু সেৱায়তৰ তামৰ ফলিখনো হেৰাল। সেইবাবেই ব্ৰিটছৰ দিনত এই দেৱালয়ে একো সাহায্য নাপালে। পুৰন্দৰ সিংহ‍ই বৰ্তমানৰ দেৱালয় থকা ঠাইতে খেৰৰ ঘৰ সাজি পূজাৰ ব্যৱস্থা কৰি দিছিল। ৰায় বাহাদুৰ ৰাধাকন্ত সিংহ‍ই চৰকাৰলৈ লিখা-মেলা কৰি মাটিখিনি দিয়ালে আৰু কৰ ৰেহাই দিয়ালে। ৰাইজৰ বৰঙনিৰে সজা টিনৰ ঘৰটো বৰভুঁইকপত নষ্ট হোৱাত পিছাত বৰ্তমানৰ ঘৰটো সজা হয়।
পূজা-অৰ্চনা
পূজাৰীসকলৰ মতে মূৰ্তিজনা দেৱী দুৰ্গাৰ। গোসানীক দৈনিক পূজা-পাতল কৰা হয়। দেৱীক আৱাহন আৰু স্নানৰ সময়ত পূজাঘৰত কাকো সোমাবলৈ দিয়া নহয়। আহোম ৰাজ্য গ'লত ৰাইজে দৈনিক পূজাৰ নৈবদ্য আদি আগবঢ়াইছিল। আজিকালিও ৰাইজৰ বৰঙনিৰে পূজাৰ ব্যৱস্থা কৰা হয়।
পুৰণি দিনতো গোসানীক দৈনিক পূজা কৰি পূজাৰ নিৰ্মালি আৰু হোমৰ ফোঁট পূজাৰীয়ে স্বৰ্গদেউক দিব লাগিছিল। নিৰ্মালিৰ লগতে পূজাৰীয়ে ডাঙৰ শৰাই এখনত বলিকটা ছাগলীও প্ৰসাদ স্বৰূপে দিছিল।
মন্দিৰটোত প্ৰতিবছৰে দুৰ্গা পূজা আৰু শিৱ পূজা ধুমধামেৰে আয়োজন কৰা হয়।।
তথ্য সংগ্ৰহ
শ্ৰেণী:অসমৰ ধৰ্মীয় স্থান শ্ৰেণী:যোৰহাট জিলাৰ পৰ্যটনস্থলী শ্ৰেণী:হিন্দুধৰ্মৰ মঠ-মন্দিৰ
কথা কবিতা
কথা কবিতা(prose poetry) ঊনৈশ শতিকাক জন্ম লাভ কৰা সৃষ্টিশীল লেখনিৰ এক প্ৰকাৰ। কোনো আবেদনশীল বা ভাৱব্যঞ্জক পৰিস্থিতিক বিষয়বস্তু হিচাপে লৈ, ঘাইকৈ কাব্যভাবানুৰঞ্জিত গদ্যত লিখা নাতিদীৰ্ঘ ৰচনাই কথা কবিতা। কথা কবিতাত কেৱল এটা কেন্দ্ৰস্থ ভাৱৰ সমাবেশ ঘটে। কথা কবিতাত ৰূপকৰ সমাবেশ ঘটে। এনে ৰচনাৰ বাবে লেখকৰ মননশীলতা, অনুভূতিশীলতা আৰু ভাষাৰ ওপৰত দখল থকা প্ৰয়োজন। ৰুছ সাহিত্যিক আইভান টুৰ্গেনিভক কথা কবিতাৰ জনক হিচাপে জনা যায়।
বৈশিষ্ট্য
কথা-কবিতা অন্য সাধাৰণ কবিতাতকৈ কিছু পৃথক৷ কথা কবিতা গদ্য হিচাপে লিখা হয় কিন্তু কবিতাৰ ভাব সম্পৃক্ত শাৰীবোৰৰ বিচ্ছেদ নোহোৱাকৈ। ইয়াত কাব্যৰচনাৰ কৌশল, যেনে খণ্ডিতকৰণ, সংকোচন, পুনৰাবৃত্তি, ছন্দ, উপমা, চিত্ৰকল্প আদিৰ সমাৱেশ ঘটোৱা হয়৷ ১৭ শতিকাত জাপানত “মাটছুও বাশ্বো’’য়ে হাইবুন, গদ্যৰ সৈতে হাইকুৰ সংমিশ্ৰণ ঘটাই কথা কবিতাৰ সৃষ্টি কৰিছিল। ইয়াৰ সৰ্বোত্তম উদাহৰণ তেওঁৰ গ্ৰন্থ “অ’কু নো হোছোমিছি’’ (Oku no Hosomichi) নামৰ গ্ৰন্থ, য’ত তেওঁ বহুমাত্ৰিক লেখাৰ দ্বাৰ কথা-কবিতা ৰচনাৰ সাহিত্যিক শৈলী ব্যৱহাৰ কৰিছিল।
ড॰ বাণীকান্ত কাকতিৰ মতে, “কথা-কবিতাৰ প্ৰাথমিক উদ্দেশ্য চিত্ৰ, ইয়াত ধ্বনি ভাষাৰ ব্যঞ্জনা মাথোন। ছন্দোময়ী কবিতাৰ প্ৰধান লক্ষ্য গীত বা শ্ৰাব্য বিষয়ক মূৰ্ত্ত কৰি তোলা। কথা-কবিতাৰ লক্ষ্য ৰূপ বা দৃশ্যবস্তুত সজীৱতা আৰোপ কৰা। কথা-কবিতাত এটি মাথোঁ কেন্দ্ৰস্থ ভাব থাকে আৰু সেই ভাবক ডাঙৰ-সৰু কেতবোৰ তলতীয়া চিত্ৰেৰে সজীৱ কৰি তোলা হয়। কিন্তু এইটো মনকৰিবলগীয়া কথা যে কথা-কবিতা আৰু কবিত্বময়ী কথা একে নহয়। কথা কবিতা এবিধ কবিতাই। কিন্তু কবিত্বময়ী কথা লিখাৰ ভংগী বা ভাষাৰ ৰীতি মাথোঁন। ' বাণীকান্ত কাকতিয়ে কথা-কবিতাৰ 'প্ৰাথমিক উদ্দেশ্য চিত্ৰ' বুলি কোৱা কথাৰ লগতে চিত্ৰৰ ভাবানুষংগ আৰু তাৰ প্ৰগাঢ়তাও কথা-কবিতাত সমানেই গুৰুত্বপূৰ্ণ। তেওঁ কথা কবিতাক নোহোৱা নোপজা কবিতা বুলি কোৱাৰ লগতে বালিৰ নিজৰা বুলিও কৈছিল।
যিকোনো সাহিত্যতে কথা-কবিতা সংখ্যাত অতি তাকৰীয়া। ৰুচ লেখক আইভান টুৰ্গেনিভৰ কথা-কবিতাৰ সংকলনে ইংৰাজী অনুবাদত ব্যাপক সমাদৰ লাভ কৰিছিল। আলেকজেণ্ডাৰ ছলঝ‍েনিৎছিনেও কথা-কবিতা লিখিছে। লেবাননৰ কবি খলিল জিব্ৰানৰ কিছুমান কথা-কবিতা ইংৰাজীলৈ অনূদিত হৈছে। ফৰাচী কবি বডলেয়াৰৰ (Baudelair,১৯২১-৬৭) Petit poems on fore কথা কবিতাৰ আন এক নিদৰ্শন।
অসমীয়া ভাষাত কথা কবিতা
প্ৰথম অসমীয়া কথা কবিতা ৰচনা কৰিছিল বনফুলৰ কবি যতীন্দ্ৰনাথ দুৱৰাই। তেওঁ "কথা-কবিতা" নামেৰে এখন কবিতা পুথি ৰচনা কৰি অসমীয়া ভাষাত কথা কবিতাৰ দ্বাৰ মুকলি কৰিছিল। আইভান টুৰ্গেনিভৰ 'Poems in Prose' আৰু আফ্ৰিকাৰ লেখিকা অলিভ শ্ৰাইনাৰৰ ৰচনাৰ আলমত যতীন্দ্ৰ নাথ দুৱৰাই 'কথা কবিতা' ৰচনা কৰিছে।
তথ্য সংগ্ৰহ
শ্ৰেণী:সাহিত্য
অজিৎ বৰুৱা
অজিৎ বৰুৱা (Ajit Barua; ১৯ আগষ্ট ১৯২৬—৩ এপ্ৰিল ২০১৫) এজন অসমীয়া সাহিত্যিক, প্ৰশাসনিক বিষয়া আৰু স্বাধীনতা সংগ্ৰামী। প্ৰধানকৈ সাহিত্যিক হিচাপেই তেওঁ জনাজাত আছিল। একাধাৰে কবি, গীতিকাৰ, ঔপন্যাসিক, সমালোচক, অনুবাদক, ৰম্য ৰচনাকাৰ আদি হিচাপে তেওঁ অসমীয়া সাহিত্যলৈ অৰিহণা যোগাইছিল। তেওঁক ‘জেংৰাই কবি’ অভিধাৰে জনা যায়। সামগ্ৰিকভাৱে অজিৎ বৰুৱাক আধুনিক অসমীয়া সাহিত্যৰ প্ৰথমগৰাকী যথাৰ্থ আধুনিকতাবাদী কবি হিচাপে অভিহিত কৰা হয়। কবি কুশল দত্তৰ মতে “অধ্যয়নৰ ব্যাপ্তি, বোধৰ সামুদায়িক দৃষ্টি, জগত আৰু জীৱনক বুজি উঠা আৰু তাক অতি ওখ খাপৰ শিল্পৰূপে স্থাপত্যসিদ্ধ কৰি তোলাৰ সাধনাই অজিৎ বৰুৱাৰ সৃষ্টিক একক আৰু অনন্যৰূপে অসমীয়া তথা ভাৰতীয় সাহিত্যত সুদৃঢ়ভাৱে প্ৰতিষ্ঠা কৰিছে।”
জন্ম আৰু বংশ পৰিচয়
অজিৎ বৰুৱাৰ জন্ম ১৯২৬ চনৰ ১৯ আগষ্টত অসমৰ গুৱাহাটীত। তেওঁৰ পিতৃ চান্দকুছিৰ মল্ল বুজৰবৰুৱা বংশৰ প্ৰয়াত চিত্ৰমল্ল বৰুৱা। এই বংশৰ এটা ঠালৰপৰাই ১৭৯৫ চনৰ দন্দুৱা দ্ৰোহৰ নায়ক হৰদত্ত আৰু বীৰদত্তৰ জন্ম হৈছিল। তেওঁলোক বৰুৱাৰ অষ্টম পূৰ্বপুৰুষ কল্যাণমল্ল বৰুৱাৰ ভায়েক ছত্ৰপতি বৰুৱাৰ নাতি। চিত্ৰমল্ল বৰুৱা বিদ্যালয়সমূহৰ উপ-পৰিদৰ্শক আছিল। মাতৃ আছিল উত্তৰ গুৱাহাটীৰ মজিন্দাৰ বৰুৱাৰ বংশৰ (পাছলৈ ডিব্ৰুগড়ৰ) পদ্মলতা বৰুৱা। তেখেত মহাপণ্ডিত আনন্দৰাম বৰুৱাৰ ভতিজা জীয়ৰী আছিল ।
শৈক্ষিক জীৱন
স্কুল পৰিদৰ্শক দেউতাকৰ চাকৰিৰ হেতু অজিৎ বৰুৱাৰ কৈশোৰকাল অবিভক্ত অসমৰ বিভিন্ন ঠাইত অতিবাহিত হৈছিল। ১৯৩‍৩ চনত চান্দকুছি মজলীয়া বিদ্যালয়ত তেওঁ শৈক্ষিক জীৱনৰ পাতনি মেলে। ইয়াৰ পাছত নলবাৰী প্ৰাথমিক বিদ্যালয়, যোৰহাট গৱৰ্নমেণ্ট হাইস্কুল, বৰপেটা গৱৰ্নমেণ্ট হাইস্কুল, গোৱালপাৰা গৱৰ্নমেণ্ট হাইস্কুল, শ্বিলং গৱৰ্নমেণ্ট হাইস্কুল আৰু নলবাৰী গৰ্ডন হাইস্কুলত প্ৰাথমিক, মজলীয়া আৰু হাইস্কুলীয়া শিক্ষা গ্ৰহণ কৰি ১৯৪৩ চনত কটন কলেজিয়েট হাইস্কুলৰপৰা  ষ্টাৰ মাৰ্কসহ অসমৰ ভিতৰত তৃতীয় স্থানেৰে মেট্ৰিকুলেচন পৰীক্ষাত উত্তীৰ্ণ হয়। সেই বছৰ‍তে তেতিয়াৰ কলিকতা বিশ্ববিদ্যালয়ৰ অধীনস্থ কটন কলেজত আই.এছ-চি.ত নামভৰ্তি কৰি ১৯৪৫ চনত কটন কলেজৰপৰাই আই.এছ-চি. পৰীক্ষাত দ্বিতীয় বিভাগত উত্তীৰ্ণ হয়। ইয়াৰ পাছত কটন কলেজতে স্নাতক মহলাত ইংৰাজী বিষয়ত নামভৰ্তি কৰি ১৯৪৭ চনত অনাৰ্ছসহ বি.এ. পাছ কৰে আৰু কলিকতা বিশ্ববিদ্যালয়ৰপৰা ইংৰাজী সাহিত্যত সুখ্যাতিৰে দ্বিতীয় শ্ৰেণীৰ তৃতীয় বিভাগ লৈ স্নাতকোত্তৰ ডিগ্ৰী লাভ কৰে।
চাকৰি কাল
১৯৫০ চনত নগাঁও মহাবিদ্যালয়ত অধ্যাপক হিচাপে অজিৎ বৰুৱাই কৰ্মজীৱনৰ পাতনি মেলে। ইয়াৰ পাছতে গোলাঘাটৰ দেৱৰাজ ৰয় মহাবিদ্যালয় আৰু কটন মহাবিদ্যালয়ত অধ্যাপক হিচাপে নিযুক্তি লাভ কৰে যদিও ১৯৫২ চনত অসম প্ৰশাসনিক সেৱাৰ পৰীক্ষাত উত্তীৰ্ণ হোৱাত কলেজৰ অধ্যাপকৰ চাকৰি ত্যাগ কৰে আৰু সেই বছৰতে এ.চি.এছ.(প্ৰথম শ্ৰেণী) বিষয়াৰূপে নিৰ্বাচিত আৰু নিযুক্ত হয়। একে বছৰতে ভাৰতীয় প্ৰশাসনিক সেৱাৰ পৰীক্ষাতো উত্তীৰ্ণ হৈ তেওঁ ভাৰতীয় ৰাজস্ব সেৱা (আই.আৰ.এছ)ত প্ৰথম অসমীয়া হিচাপে নিযুক্তি লাভ কৰে।
১৯৫৮ চনত অজিৎ বৰুৱাই ভাৰতীয় ৰাজস্ব সেৱাৰ পদ ত্যাগ কৰি পুনৰ অসম প্ৰশাসনীয় সেৱাৰ প্ৰথম শ্ৰেণীৰ বিষয়াৰূপে যোগদান কৰে। এ.চি.এছ. বিষয়াৰূপেই তেওঁ ১৯৬৩ চনত উদ্যোগ বিভাগৰ উপ-সচিব আৰু ১৯৬৮ চনত অসম চৰকাৰৰ কলিকতাৰ কাৰ্যালয়ত বাণিজ্য উপদেষ্টাৰূপে নিয়োজিত হয়। ১৯৭১ চনত অজিৎ বৰুৱাক ভাৰতীয় প্ৰশাসনীয় সেৱা (আই.এ.এছ.)লৈ পদোন্নতি দিয়া হয়। তাৰ পাছত তেওঁ ক্ৰমে অসম চৰকাৰৰ উদ্যোগ বিভাগৰ নিৰ্দেশক, উদ্যোগ বিভাগৰ সচিব, ৰাজস্ব বিভাগৰ সচিবৰূপে নিযুক্ত হৈ ১৯৮৪ চনত ৰাজস্ব বিভাগৰ আয়ুক্ত-সচিব হিচাপে দায়িত্ব‍ভাৰ গ্ৰহণ কৰে।
পাৰিবাৰিক জীৱন
১৯৫৬  চনত ডিব্ৰুগড়ৰ মদন মোহন দাসৰ জীয়ৰী কৃষ্ণা দাসৰ স'তে অজিৎ বৰুৱা বিবাহপাশত আবদ্ধ হয়। তেওঁলোকৰ দুটি সন্তান - পুত্ৰ পৰ্জন্যৰ জন্ম ১৯৫৭ চনত আৰু কন্যা পাৰমিতাৰ জন্ম ১৯৫৮ চনত হয়। পুত্ৰ পৰ্জন্য বৰুৱা কটন কলেজৰ ইংৰাজী বিভাগৰ জ্যেষ্ঠ অধ্যাপক পদত অধিষ্ঠিত আছিল যদিও ২০‍০৯ চনত আকস্মিকভাৱে দেহাৱসান ঘটে। ১৯৭৬ চনত কৃষ্ণা দাসৰে আনুষ্ঠানিকভাৱে বিবাহ বিচ্ছেদ ঘটে অজিৎ বৰুৱাৰ।
সাহিত্যিক অৱদান
চল্লিশৰ দশকত প্ৰায় তেৰ বছৰ বয়সতে লিখা ‘মন মোৰ নাথাকে ইয়াত’ কবিতাৰে অজিৎ বৰুৱাই সাহিত্যিক জীৱনৰ পাতনি মেলিছিল। তাৰ পাছত ১৯৪২ চনত ধীৰেন্দ্ৰ নাথ দত্ত সম্পাদিত ‘অভিযান’ আলোচনীত তেওঁৰ কবিতা ‘তাজমহল’ প্ৰকাশ পায়। সংখ্যাত কবিতা তাকৰ আছিল যদিও বহু চৰ্চিত আৰু পঠিত ‘ব্ৰহ্মপুত্ৰ’, 'জেংৰাই ১৯৬৩', 'চেনৰ পাৰত' আদি কবিতাই তেওঁক অসমীয়া সাহিত্যৰ জগতত প্ৰতিষ্ঠা কৰে। ১৯৬০ চনৰপৰা ১৯৮৯ চনলৈকে সুদীৰ্ঘ ২৯ বছৰ কাল সাধনা কৰি তেওঁ তেওঁৰ প্ৰখ্যাত 'ব্ৰহ্মপুত্ৰ' কবিতাটো সম্পূৰ্ণ কৰিছিল। কবিতাটোত তেওঁ ব্ৰহ্মপুত্ৰকেন্দ্ৰিক অসমীয়া জাতীয় জীৱনৰ ইতিহাস ৰূপায়ণ কৰিছে।
তেওঁৰ সাহিত্যিক অৱদানসমূহ তলত উল্লেখ কৰা হ'ল:
বঁটা/সন্মান
অজিৎ বৰুৱাৰ কৰ্মৰাজিৰ স্বীকৃতি স্বৰূপে বিভিন্ন অনুষ্ঠানে বিভিন্ন সময়ত তেখেতক সন্মান যাচি আহিছে। তাৰে ভিতৰত উল্লেখযোগ্য কেইটিমান হ'ল:
মৃত্যু
২০১৫ চনৰ ১২ মাৰ্চত নিউম'নিয়া ৰোগৰ বাবে অজিৎ বৰুৱাক চিকিৎসালয়ত ভৰ্তি কৰোৱা হৈছিল। এসপ্তাহৰ পিছত স্বাস্থ্যৰ কিছু উন্নতি হোৱাত তেওঁ ঘৰলৈ যায়। কিন্তু ২ এপ্ৰিলৰপৰা পুনৰ তেওঁৰ স্বাস্থ্যৰ অৱনতি ঘটে আৰু ৩ এপ্ৰিল ৰ নিশা গুৱাহাটীৰ যোৰপুখুৰীৰ নিজা বাসভৱনত তেওঁ দেহাৱসান ঘটে।
অজিৎ বৰুৱাৰ জীৱন দৰ্শন আৰু অসমীয়া সাহিত্যত প্ৰভাৱ
অজিৎ বৰুৱাৰ জীৱন দৰ্শন অত্যন্ত সৰল আছিল। তেওঁ নিজেই উল্লেখ কৰি গৈছে— ‘যি আইনসিদ্ধ, সি নৈতিকতাসিদ্ধও। ' সদাবিজ্ঞানমনস্ক লেখকজনাৰ ব্ৰহ্মাণ্ডৰ কোনো সৰ্বোচ্চ ঐশ্বৰিক শক্তিত বিশ্বাস আছিল নে নাছিল সেয়া স্পষ্টকৈ জনা নাযায়; কিন্তু জন্মান্তৰবাদত তেওঁৰ বিশ্বাস নাছিল। অজিৎ বৰুৱাই কৈছিল— ‘‘সকলো লেখাই আত্মজীৱনীৰ অংশ। সাহিত্যৰ নৈৰ্ব্যক্তিকতা এটা বাগাড়ম্বৰ। ভাষাৰ বিষয়ে ভাষিক অৱধাৰণ। “ নিজৰ সৃষ্টি সম্বন্ধে তেওঁৰ আছিল ‘চিৰ-অসন্তুষ্টি! ’ ব’দলেৰৰ ভাষাৰে তেওঁ কৈছিল— ‘Sad Non Satiata’। জীৱনৰ কীৰ্তিস্তম্ভ ‘ব্ৰহ্মপুত্ৰ’ কবিতাটো সম্পূৰ্ণ কৰিবলৈ তেওঁ ২৯টাকৈ বছৰ সাধনা কৰিছিল।  সৃষ্টিৰ স্থাপত্যসিদ্ধ শিল্পৰূপৰ বাবে সাধনাৰ বিকল্প নাই বুলিয়ে তেওঁ বিশ্বাস কৰিছিল। তেওঁৰ সাহিত্য-দশৰ্নত সেই সাধনাৰ অন্যতম মাৰ্গ আছিল অধ্যয়ন। অনুবাদ সম্বন্ধে স্বকীয় ধাৰণা পোষণ কৰিছিল অজিৎ বৰুৱাই। তেওঁৰ মতে লক্ষ্যভাষালৈ অনুবাদ হ’ব লাগিব সদায় মূল ভাষাৰপৰা— দ্বিতীয় বা তৃতীয় ভাষাৰ জৰিয়তে নহয়। অভিধান, হাঁহিৰ গল্প, এলিয়টৰ কবিতা, ফৰাচী ভাষা আৰু সাহিত্যৰ অধ্য‍য়ন সৰ্বাধুনিক মননৰ এই লেখকগৰাকীৰ সাহিত্য-দৰ্শনৰ বিশিষ্ট অংগ আছিল। অজিৎ বৰুৱাৰ অধ্যয়নৰ ব্যাপ্তি, বোধৰ সামুদায়িক দৃষ্টি, জগত আৰু জীৱনক বুজি উঠা আৰু তাক অতি ওখ খাপৰ শিল্পৰূপে স্থাপত্যসিদ্ধ কৰি তোলাৰ সাধনা অসমীয়া তথা ভাৰতীয় সাহিত্যত একক আৰু অনন্য।
কুটুম চৰাই
কুটুম চৰাই (Watercock, বৈজ্ঞানিক নাম: Gallicrex cinerea) 'Rallidae' পৰিয়ালৰ অন্তৰ্ভুক্ত এবিধ জলচৰ চৰাইৰ প্ৰজাতি। ই সমগ্ৰ দক্ষিণ-পূব এছিয়াতে বহুলভাৱে বিস্তৃত হৈ আছে।
বিৱৰণ
পূৰ্ণবয়স্ক মতা কুটুম চৰাইৰ দেহৰ দৈৰ্ঘ্য প্ৰায় ৪৩ চে:মি: আৰু ওজন প্ৰায় ৪৭৬-৬৫০ গ্ৰাম হোৱা দেখা যায়। ইয়াৰ দেহৰ বৰণ ক'লা-মটিয়া আৰু ঠেংদুখন ৰঙা, ঠোঁট ক'লাবৰণীয়া। পোৱালি কুটুম চৰাইৰ ৰং বগা-চানেকীয়া আৰু ঠোঁট হালধীয়া তথা ঠেংদুখন সেউজীয়া। মাইকী কুটুম চৰাইৰ আকাৰ মতাটোতকৈ সৰু। ইয়াৰ দেহ প্ৰায় ৩৬ চে:মি: দীঘল আৰু ২৯৮-৪৩৪ গ্ৰাম ওজনৰ হোৱা দেখা যায়।
বিতৰণ
কুটুম চৰায়ে সাধাৰণতে দক্ষিণ এছিয়াৰ ভাৰত, পাকিস্তান, শ্ৰীলংকা, চীন, জাপান,ফিলিপাইনছ আৰু ইণ্ডোনেছিয়াত প্ৰজনন কৰে বুলি জনা যায়। ই এই অঞ্চলসমূহৰ স্থানীয় চৰাই আৰু সমগ্ৰ বছৰ তাতে অতিবাহিত কৰে।
আচৰণ
কুটুম চৰাই সাধাৰণতে মানুহৰ সমাগমৰ পৰা আঁতৰি থাকে, ইহঁতক কাচিৎহে মুকলি অঞ্চলত দেখা পোৱা যায়। ৰাতিপুৱা আৰু গধূলি সময়ত ইহঁতে ডাঙৰকৈ মতা শুনা যায়।
প্ৰজনন
ই সাধাৰণতে বিল বা কোনো জলাশয়ৰ পাৰৰ শুকান ঠাইত বাহ সাজে। এবাৰত কুটুম চৰায়ে ৩-৬টাকৈ কণী পাৰে।
তথ্যসূত্ৰ
শ্ৰেণী:ডাউক শ্ৰেণী:জীৱবিজ্ঞান
খোৱাই নদী
খুৱাই নদী (Khowai River) হৈছে ভাৰতবৰ্ষৰ ত্ৰিপুৰা ৰাজ্য আৰু বাংলাদেশৰ এখন নদী। আথাৰামুৰা পৰ্বতৰ উত্তৰ অংশত এই নদীখনৰ উৎপত্তি হৈছে। এই নদীখন পশ্চিম আৰু উত্তৰলৈ বৈ গৈ বাংলাদেশৰ ছিলেট জিলাত প্ৰৱেশ কৰিছে। তাৰ পিছত পূব দিশে বৈ গৈ মেঘনা নদীৰ লগত মিলি গৈছে।
তথ্য সংগ্ৰহ
শ্ৰেণী:ভাৰতৰ নদী শ্ৰেণী:বাংলাদেশৰ নদী
ঢলাই নদী
তথ্য সংগ্ৰহ
শ্ৰেণী:ভাৰতৰ নদী
বাগদাদ
বাগদাদ হৈছে ইৰাকৰ ৰাজধানী। ২০১১ চনত ইয়াৰ জনসংখ্যা আছিল প্ৰায় ৭২,১৬,০৪০ জন, সেই অনুসৰি ই ইৰাকৰ সৰ্বাধিক জনবহুল নগৰ, আৰৱ বিশ্বৰ দ্বিতীয় সৰ্বাধিক (কাইৰো আৰু ইজিপ্তৰ পিছত) আৰু ইৰাণ আৰু তেহৰাণৰ পিছত এছিয়াৰো দ্বিতীয় সৰ্বাধিক জনবহুল নগৰ। বাগদাদ নগৰ খন টাইগ্ৰীছ নদীৰ তীৰত অৱস্থিত। ই ইছলামিক বিশ্বৰ এখন অতি সাংস্কৃতিক, ব্যৱসায়িক আৰু শৈক্ষিকভাৱে গুৰুত্বপূৰ্ণ কেন্দ্ৰ। হাউছ অৱ ৱিজড'ম (House of Wisdom) ৰ দৰে বহুকেইখন উন্নত শিক্ষা প্ৰতিষ্ঠানেৰে সৈতে বিশ্বজুৰি "শিক্ষাৰ কেন্দ্ৰ" হিচাপে বাগদাদৰ এটা ভাল নাম আছে। আনুমানিক প্ৰায় ১২ লাখ জনসংখ্যাৰে সৈতে নগৰ খনক মধ্য যুগৰ পৃথিৱীৰ আটাইতকৈ জনবহুল নগৰ বুলি বিবেচনা কৰা হৈছিল। ১২৫৮ চনত মোগল সাম্ৰাজ্যৰ দ্বাৰা নগৰ খন ধংশ কৰা হৈছিল।
শিক্ষা
বাগদাদ চহৰখন শিক্ষাৰ ক্ষেত্ৰত অতি আগবঢ়া। ১২২৭ চনত আব্বাছিদ কেলিফ আল-মুস্তানছিৰে মুস্তানছিৰিয়া মাদ্ৰাছা (Mustansiriya Madrasah) নামেৰে প্ৰতিস্থা কৰা মাদ্ৰাছখনৰ নাম ১৯৬৩ চনত মুস্তানছিৰিয়া বিশ্ববিদ্যালয় হিচাপে পুনৰ্নামকৰণ কৰা হয়। ইয়াৰ বাগদাদ বিশ্ববিদ্যালয় খন হৈছে ইৰাকৰ আটাইতকৈ বৃহৎ আৰু আৰৱ বিশ্বৰ দ্বিতীয় বৃহত্তম বিশ্ববিদ্যালয়।
সংস্কৃতি
আৰৱৰ বৃহত্তৰ সংস্কৃতিৰ পথাৰ খনত বহু বিখ্যাত লিখক, সংগীত শিল্পী তথা অভিনেতাৰ অৱদানেৰে বাগদাদে অতীজৰে পৰা এক গুৰুত্বপূৰ্ণ ভূমিকা পালন কৰি আহিছে। এনে কেইজনমান উল্লেখযোগ্য কবি আৰু গায়ক হৈছে, নিজাৰ কুব্বানি, ওম কুলথুম, ফিৰোজ, ছালাহ আল-হামদানী, ইলাম আল-মাডফি আদি।
ক্ৰীড়া
প্ৰথম বিশ্বযুদ্ধৰ সময়ৰে পৰা বাগদাদত এক পৰম্পৰাগত ঘোঁৰা দৌৰ প্ৰতিযোগিতা অনুস্থিত হৈ আহিছে। বাগদাদীসকলে ইয়াক সৰলভাৱে "ৰেচেছ" বুলিয়ে কয়। এই খেলখনৰ লগত জুৱাখেল জড়িত থকা বাবে খেলখন বন্ধ কৰিবলৈ কিছু ইছলামিয়ে হেঁচা প্ৰয়োগ কৰি আহিছে বুলি অভিযোগ কৰা দেখা যায়।
মিডিয়াৱিকি
মিডিয়াৱিকি হৈছে এক মুক্তউৎসৰ ৱিকি ছফ্টৱেৰ পেকেজ, ইয়াক মূলতঃ ৱিকিকিপিডিয়াত ব্যৱহাৰ কৰা, পিএইচপি প্ৰ'গ্ৰামিং ভাষাত লিখা হ​য়। বৰ্তমান এই ছফ্টৱেৰটোৱে অব্যৱসায়িক প্ৰতিষ্ঠান, ৱিকিমিডিয়া প্ৰতিষ্ঠানৰ বিভিন্ন পৰিসেৱা আৰু প্ৰকল্পৰ কৃতকৰ্মকো সামৰি লয়; আনকি এই ৱেবছাইট অৰ্থাৎ অসমীয়া ৱিকিপিডিয়ায়েও এই ছফ্টৱেৰৰ জৰিয়তেই কাম কৰে।
তথ্য সংগ্ৰহ
শ্ৰেণী:ছফ্টৱেৰ
ৰাম নাথ কোৱিন্দ
ৰাম নাথ কোৱিন্দ (Ram Nath Kovind; জন্ম: ১ অক্টোবৰ, ১৯৪৫) এজন ভাৰতীয় ৰাজনীতিবিদ, দলিত নেতা আৰু অধিবক্তা। তেওঁ ভাৰতৰ ১৪তম ৰাষ্ট্ৰপতি হিচাপে এনডিএ জোঁটৰ পৰা নিৰ্বাচিত হৈছিল। কোৱিন্দ ২০১৫-২০১৭ চনত বিহাৰৰ ৰাজ্যপাল আছিল৷ তেওঁক ২০১৭ চনৰ ২৫ জুলাই তাৰিখে সেই সময়ৰ ভাৰতৰ মুখ্য ন্যায়াধীশ জগদীশ সিং খেহৰে ৰাষ্ট্ৰপতি পদৰ শপত গ্ৰহণ কৰোৱায়।
প্ৰাৰম্ভিক জীৱন আৰু শিক্ষা
ৰাম নাথ কোৱিন্দ ১৯৪৫ চনৰ ১ অক্টোবৰ তাৰিখে উত্তৰ প্ৰদেশৰ কানপুৰৰ দেহাতত জন্ম হৈছিল। তেওঁৰ পিতৃ এজন খেতিয়ক আছিল। তেওঁ কানপুৰৰ দয়ানন্দ এংলো বৈদিক মহাবিদ্যালয়ৰ পৰা আইনৰ স্নাতক ডিগ্ৰী লাভ কৰে।
অধিবক্তা
কানপুৰৰ পৰা আইনত স্নাতক ডিগ্ৰী লাভ কৰাৰ পিছত তেওঁ অসামৰিক পৰীক্ষাৰ প্ৰস্তুতিৰ বাবে দিল্লীলৈ যায়। তৃতীয় প্ৰয়াসত তেওঁ এই পৰীক্ষাত কৃতকাৰ্য হয়। পিছে ভাৰতীয় প্ৰশাসনিক সেৱাত চয়ন নোহোৱাৰ বাবে তেওঁ ইয়াত অংশ গ্ৰহণ নকৰি আইনৰ অনুশীলন আৰম্ভ কৰে। ১৯৭১ চনত তেওঁ দিল্লীৰ উকীল সন্থা ত পঞ্জীভূক্ত হয়। তেওঁ ১৯৭৭ চনৰ পৰা ১৯৭৯ চনলৈ দিল্লী উচ্চ ন্যায়ালয়ত কেন্দ্ৰীয় চৰকাৰৰ অধিবক্তা ৰূপে কাৰ্য নিৰ্বাহ কৰিছিল আৰু ১৯৮০ চনৰ পৰা ১৯৯৩ চনলৈ তেওঁ চৰকাৰৰ স্থায়ী পৰিষদ ৰূপে ভাৰতৰ উচ্চতম ন্যায়ালয়ত সেৱা আগবঢ়াইছিল। ১৯৭৮ চনত তেওঁ উচ্চতম ন্যায়ালয়ৰ অধিবক্তা ৰূপে স্বীকৃতি পায়। তেওঁ ১৯৯৩ চনলৈ দিল্লী উচ্চ ন্যায়ালয় আৰু উচ্চতম ন্যায়ালয়ত প্ৰায় ১৬ বছৰ আইনৰ অনুশীলন কৰিছিল। অধিবক্তা ৰূপে কোৱিন্দে সমাজৰ দুখীয়া আৰু পিছপৰা শ্ৰেণীৰ লোক আৰু মহিলা সকলক বিনামূলীয়া আইনী পৰামৰ্শ আগবঢ়াইছিল। তেওঁ ১৯৭৭-৭৮ চনত ভাৰতৰ প্ৰধানমন্ত্ৰী মোৰাৰজী দেশাইৰ ব্যক্তিগত সচিব হিচাপেও কাৰ্যনিৰ্বাহ কৰিছিল।
বিজেপি সদস্য
তেওঁ ১৯৯১ চনত ভাৰতীয় জনতা পাৰ্টি যোগদান কৰে। তেওঁ ১৯৯৮ চনৰ পৰা ২০০২ চনলৈ বিজেপিৰ দলিত মৰ্চাৰ সভাপতি আৰু সৰ্ব ভাৰতীয় কুলি সমাজৰ সভাপতি আছিল। লগতে তেওঁ পাৰ্টিৰ ৰাষ্ট্ৰীয় বক্তা ৰূপেও কাম কৰিছিল। তেওঁ তেওঁৰ ডেৰাপুৰত অৱস্থিত পৈতৃক গৃহ ৰাষ্ট্ৰীয় স্বয়ং সেৱক সংঘক দান কৰিছিল। তেওঁ বিজেপিৰ টিকটৰ পৰা উত্তৰ প্ৰদেশৰ ঘটামপুৰ লোকসভা সমষ্টি আৰু ভগ্নীপুৰ বিধানসভা সমষ্টিৰ পৰা নিৰ্বাচনত অৱতীৰ্ণ হৈছিল যদিও দুয়ো নিৰ্বাচনত পৰাজয় বৰণ কৰে।
ৰাজ্য সভা
১৯৯৪ চনৰ এপ্ৰিল মাহত তেওঁ উত্তৰ প্ৰদেশৰ পৰা ৰাজ্য সভালৈ নিৰ্বাচিত হয়। তেওঁ ২০০৬ চনলৈ ১২ বছৰ কাল ৰাজ্য সভাৰ সাংসদ হিচাপে কাৰ্য নিৰ্বাহ কৰে। সাংসদ হিচাপে তেওঁ সংসদীয় অনুসূচীত জাতি আৰু জনজাতিৰ উন্নয়ন কমিটি, গৃহ দপ্তৰ, পেট্ৰলিয়াম আৰু প্ৰাকৃতিক গেছ, সামাজিক ন্যায় আৰু সৱলীকৰণ, আইন আৰু ন্যায় বিভাগৰ লগত জড়িত আছিল। তেওঁ ৰাজ্য সভাৰ গৃহ কমিটিৰ অধ্যক্ষ ৰূপেও কাৰ্য নিৰ্বাহ কৰিছিল। সাংসদ হিচাপে তেওঁ উত্তৰ প্ৰদেশ আৰু উত্তৰাখণ্ডৰ গাঁৱলীয়া অঞ্চলত বিদ্যালয় স্থাপন আৰু আন্তঃগাঁথনিৰ নিৰ্মাণত গুৰুত্ব দিছিল। সাংসদ হিচাপে তেওঁ থাইলেণ্ড, নেপাল, পাকিস্তান, চিংগাপুৰ, জাৰ্মানী, ছুইতজাৰলেণ্ড, ফ্ৰান্স, যুক্তৰাষ্ট্ৰ আৰু আমেৰিকা যুক্তৰাষ্ট্ৰ ভ্ৰমণ কৰিছিল।
ৰাজ্যপাল
২০১৫ চনৰ ৮ আগষ্ট তাৰিখে ভাৰতৰ ৰাষ্ট্ৰপতিয়ে ৰাম নাম কোৱিন্দক বিহাৰৰ ৰাজ্যপাল হিচাপে নিযুক্তি দিয়ে। ২০১৫ চনৰ ১৬ আগষ্ট তাৰিখে পাটনা উচ্চ ন্যায়ালয়ৰ মুখ্যন্যায়াধীশে তেওঁক বিহাৰৰ ৩৫তম ৰাজ্যপাল হিচাপে শপত গ্ৰহণ কৰোৱায়। পাটনাৰ ৰাজভৱনত এই অনুষ্ঠান অনুষ্ঠিত হৈছিল।
ৰাষ্ট্ৰপতি নিৰ্বাচন
২০১৭ চনৰ ৰাষ্ট্ৰপতি নিৰ্বাচনত ৰাষ্ট্ৰীয় গণতান্ত্ৰিক মৰ্চায়ে (এন ডি এ) কোৱিন্দক ৰাষ্ট্ৰপতি পদৰ প্ৰাৰ্থী হিচাপে মনোনীত কৰে। ৰাষ্ট্ৰপতি পদৰ মনোনয়ন লাভ কৰাৰ পিছত তেওঁ বিহাৰৰ ৰাজ্যপাল পদৰ পৰা ইস্তফা দিয়ে আৰু ৰাষ্ট্ৰপতি প্ৰণৱ মুখাৰ্জীয়ে ২০ জুনত তেওঁৰ ইস্তফা গ্ৰহণ কৰে। ২০ জুলাইত তেওঁ ৰাষ্ট্ৰপতি নিৰ্বাচনত জয়ী হয়।
ৰাম নাথ কোৱিন্দে তেওঁৰ নিকটতম প্ৰতিদ্বন্দ্বী ইউ পি এ ৰ প্ৰাৰ্থী লোকসভাৰ প্ৰাক্তন অধ্যক্ষ মীৰা কুমাৰক ৬৫.৬% ভোটৰ ব্যৱধানত পৰাজিত কৰে। কোৱিন্দে সাংসদ আৰু বিধায়কৰ পৰা মুঠ ২,৯৩০ ভোট লাভ কৰে। নিৰ্বাচনী আয়োগৰ ভোটৰ মূল্য অনুসৰি কোৱিন্দে ৭,০২,০৪৪ আৰু মীৰা কুমাৰে ১,৮৪৪টা ভোট আৰু মূল্য ৩,৬৭,৩১৪। ৩৪.৩৫% ভোট লাভ কৰা কুমাৰে ৩৬৭,৩১৪ ভোটৰ ব্যৱধানত পৰাজিত হয়। নিৰ্বাচনত ৭৭টা ভোট অযোগ্য বুলি বিবেচিত হৈছিল।
তেওঁ কে. আৰ. নাৰায়ণৰ পিছত ভাৰতৰ দ্বিতীয় দলিত ৰাষ্ট্ৰপতি লগতে ভাৰতীয় জনতা পাৰ্টিৰ প্ৰথম ৰাষ্ট্ৰপতি। মীৰা কুমাৰ ৩৩০,০০০ ভোটতকৈ বেছি ভোটৰ ব্যৱধানত পৰাজিত হলেও পৰাজিত প্ৰাৰ্থী হিচাপে আটাইতকৈ বেছি ভোট লাভ কৰি পৰাজিত হোৱা অভিলেখ গঢ়ে।
২০১৭ চনৰ ২৫ জুলাই তাৰিখে ৰাষ্ট্ৰপতি পদৰ শপত গ্ৰহণ কৰে।
বাহ্যিক সংযোগ
শ্ৰেণী:ভাৰতৰ ৰাষ্ট্ৰপতি শ্ৰেণী:ভাৰতীয় ৰাজনীতিবিদ শ্ৰেণী:ভাৰতৰ ব্যক্তি
নেউল
নেউল (Mongoose) এবিধ সৰু আকাৰৰ মাংসভোজী প্ৰাণী। Herrpestidae পৰিয়ালৰ অন্তৰ্ভুক্ত এই স্তন্যপায়ী প্ৰাণীবিধ প্ৰধানকৈ ইউৰেছিয়া আৰু আফ্ৰিকা মহাদেশত বিস্তৃত হৈ আছে। অসমত দেখা পোৱা প্ৰধান নেউলৰ প্ৰজাতিসমূহ হৈছে জাতি নেউল (Herperstes edwardsii nyula), পাটি নেউল Herperstes javanicus auropuntatus) আৰু কেঁকোৰা খোৱা নেউল (Crab-eating Mongoose, Herpestes urva)
বিৱৰণ
নেউল দক্ষিণ এছিয়া, আফ্ৰিকা আৰু দক্ষিণ ইউৰোপত দেখা পোৱা যায়। Puerto Rico আৰু হাৱাইৰ দ্বীপসমূহত ইয়াক নতুনকৈ যোগ দিয়া হৈছে।
সমগ্ৰ বিশ্বতে ৩৩বিধ নেউলৰ প্ৰজাতি দেখা যায়। ইয়াৰ দেহৰ দৈৰ্ঘ্য প্ৰাণ ১-৪ ফুট হয়। ইয়াৰ দেহৰ ওজন ২৭০ গ্ৰামৰ পৰা ৪.১ কিলোগ্ৰাম পৰ্যন্ত হ'ব পাৰে।
ইয়াৰ কিছুমান প্ৰজাতিয়ে অকলশৰে বাস কৰে। অন্যবোৰে সৰু দলত বিভক্ত হৈ খাদ্যৰ সন্ধান কৰে।
খাদ্য
নেউলে সাধাৰণতে পোক-পতংগ, কেঁকোৰা, কেঁচু, জেঠী, সাপ, চৰাই, নিগনি আদি খাই জীয়াই থাকে। তদুপৰি ইহঁতে কণীও খায়।
প্ৰজনন
নেউলে প্ৰজননৰ সময়ত এটা উচ্চ কম্পনাংক বিশিষ্ট শব্দ কৰে বুলি জনা যায়। শুনাত এই শব্দটো হাঁহিৰ দৰে লাগে৷ ইয়াৰ পোৱালি জগোৱাৰ কোনো নিৰ্দিষ্ট সময় নাই। এবাৰত সাধাৰণতে দুটাকৈ পোৱালি জগে। এবাৰৰ প্ৰজনন কালত মাইকী নেউলে কেইবাটাও মতা নেউলৰ সৈতে সহবাস কৰা দেখা যায়।
বাহ্যিক সংযোগ
শ্ৰেণী:মাংসভোজী শ্ৰেণী:জীৱবিজ্ঞান‎
ৱিকিট্ৰাষ্ট
ৱিকিট্ৰাষ্ট (WikiTrust) ফায়াৰফক্স প্লাগ ইন হিচাপে উপলব্ধ এটা ছফ্টৱেৰ। ইয়াৰ উদ্দেশ্য হৈছে হালধীয়া বা কমলা পৃষ্ঠভূমিৰ সৈতে "অবিশ্বাসযোগ্য" পাঠৰ ওপৰত আলোকপাত কৰি ৱিকিপিডিয়াৰ ধ্বংসপ্ৰৱণতা আৰু সংশয়ী সম্পাদনা চিনাক্ত কৰাত সম্পাদকসকলক সহায় কৰা। ২০১৭ চনৰ ছেপ্টেম্বৰ মাহৰলৈকে ইয়াৰ চাৰ্ভাৰ অফলাইন কিন্তু ইয়াৰ কোড সমূহ ডাউনলোডৰ বাবে উপলব্ধ। সময়ে সময়ে ইয়াৰ কোডৰ অংশ সমূহ আপডেট কৰা হয়।
কেলিফৰ্ণিয়া বিশ্ববিদ্যালয়, চেণ্টা ক্ৰুজৰ চাৰ্ভাৰ সক্ৰিয় থকা সময়ত ৱিকিট্ৰাষ্টে এটা সক্ৰিয় এলগৰিথম ব্যৱহাৰ কৰি ৱিকি প্ৰবন্ধৰ সমল আৰু লেখকৰ বিশ্বাসযোগ্যতা মূল্যায়ন কৰিছিল। ৱিকিট্ৰাষ্টে মিডিয়াৱিকিৰ প্লেটফৰ্ম ব্যৱহাৰ কৰি ৱিকিৰ চাৰ্ভাৰৰ বাবে প্লাগ-ইন প্ৰদান কৰে। ইয়াক মিডিয়াৱিকি ৱেবছাইটত ইনষ্টল কৰিলে সেই ৱেবছাইটৰ ব্যৱহাৰকাৰীসকলক সেই ৱেবছাইটৰ ৱিকি পাঠৰ লেখক, উৎপত্তি আৰু বিশ্বাসযোগ্যতাৰ বিষয়ে তথ্য প্ৰাপ্ত কৰিবলৈ সক্ষম কৰিবলৈ ইয়াক ডিজাইন কৰা হৈছিল। ই ৱিকিপাঠ্যৰ ইতিহাস বিশ্লেষণৰ ওপৰত আধাৰিত কৰি স্থিৰ সমল, স্বাভাৱিক ক'লা-বগা প্ৰকাৰত প্ৰদৰ্শন কৰে আৰু অস্থিৰ সমলক হালধীয়া বা কমলা ৰঙেৰে আলোকপাত কৰা হয়। ই পূৰ্বতে ৱিকিপিডিয়াৰ কেইবাটাও ভাষা সংস্কৰণৰ বাবে উপলব্ধ আছিল।
ৱিকিট্ৰাষ্ট অন ৱিকিপিডিয়া ৱিকিমিডিয়া ফাউণ্ডেচনৰ দ্বাৰা পৃষ্ঠপোষকতা কৰা ৱিকিমিডিয়া ফাউণ্ডেচনৰ প্ৰত্যুত্তৰত কেলিফৰ্ণিয়া বিশ্ববিদ্যালয়, চাণ্টা ক্ৰুজত অনলাইন সহযোগিতা পৰীক্ষাগাৰে আৰম্ভ কৰা এটা প্ৰকল্প আছিল। ই ৱিকিমেনিয়া ২০০৯ত আলোচনা কৰা প্ৰকল্পটো ৱিকিমিডিয়া ফাউণ্ডেচনে বিবেচনা কৰি থকা ৱিকিমিডিয়া সমলৰ বাবে মূল্যাঙ্কন সঁজুলিৰ এটা আছিল। ৱিকিট্ৰাষ্টক ৱিকিপিডিয়া প্ৰবন্ধৰ বাবে ৱিকিৱাচ্ছ পৃষ্ঠাবিৱৰণৰ মাধ্যমেৰে ইংৰাজী আৰু জাৰ্মান ভাষা ব্যৱহাৰৰ বাবে ডিজাইন কৰা হৈছে। ফায়াৰফক্স প্লাগ ইনৰ সহায়ত ইয়াক বিভিন্ন ভাষাৰ যিকোনো মিডিয়াৱিকি সংৰূপত ইনষ্টল কৰিব পাৰি। ২০১২ চনৰ ভিতৰত ৱিকিট্ৰাষ্ট এক অসক্ৰিয় প্ৰকল্প হিচাপে পৰিণত হয়।
ৱিকিপিডিয়াৰ অফলাইন সংস্কৰণ ০.৮ৰ বাবে ধ্বংসপ্ৰৱণতাৰ পুনৰীক্ষণ ID বাছনি কৰাৰ বাবে ৱিকিট্ৰাষ্টৰ কোডৰ এটা প্ৰকাৰ ব্যৱহাৰ কৰা হয়। ২০১৭ চনৰ ছেপ্টেম্বৰ মাহলৈকে লৈকে সংস্কৰণ ০.৯ আৰু ১.০ অফলাইন সংগ্ৰহত ব্যৱহাৰৰ বাবে কোডটোৰ এই অংশটো পুনৰ বিকাশৰ অধীনত থকা বুলি জানিব পৰা গৈছে।
গণনা কৰাৰ নিৰ্ভৰযোগ্যতা
ৱিকিট্ৰাষ্টে প্ৰতিটো শব্দৰ বাবে তথ্যৰ তিনিটা টুকুৰা গণনা কৰে: শব্দটোৰ বিশ্বাসযোগ্যতা কিমান অনুসৰি গণনা কৰা হয়, আৰু চাৰিওফালৰ পাঠ, ব্যৱহাৰকাৰীসকলে সংশোধন কৰিছে যাক ৱিকিট্ৰাষ্টে "উচ্চ কৰ্তৃত্ব" বুলি বিবেচনা কৰে। এই প্ৰকল্পটো এতিয়াও বিটা পৰীক্ষাৰ পৰ্যায়ত আছে।
সমালোচনা
ইয়াৰ বিৰুদ্ধে সমালোচনা উত্থাপন কৰা হৈছে যে: "ছফ্টৱেৰে সঁচাকৈয়ে বিশ্বাসযোগ্যতা জোখা নহয়, আৰু বিপদ হৈছে যে মানুহে এনে কিবা জোখাৰ বাবে ছফ্টৱেৰটো বিশ্বাস কৰিব।" সাধাৰণতে, অন্যান্য সম্পাদকৰ দ্বাৰা পূৰ্বপদ নোহোৱাকৈ যিসকল ব্যৱহাৰকাৰী ৰক্ষণাবেক্ষণ দীৰ্ঘদিন ধৰি থাকে, তেওঁলোকক ছফ্টৱেৰৰ দ্বাৰা অধিক বিশ্বাসযোগ্য বুলি ধৰা হয়। ইয়াৰ অৰ্থ হ'ব পাৰে যে সঘন পুনৰাবৃত্তি ৰক্ষা ৰখা ৰখা বিতৰ্কিত প্ৰবন্ধ সম্পাদনা কৰা ব্যৱহাৰকাৰীসকল আনতকৈ কম বিশ্বাসযোগ্য বুলি পোৱা যাব পাৰে। ব্যৱহাৰকাৰীৰ সম্পাদনা কিমান ৰখা বা পুনৰ সজ্জিত কৰা হয় জোখাৰ বাবে ছফ্টৱেৰে লেৱেনশ্বেটিন দূৰত্বৰ এক তাৰতম্য ব্যৱহাৰ কৰে, যাতে ব্যৱহাৰকাৰীসকলে তেওঁলোকৰ কামৰ বাবে "আংশিক স্বীকৃতি" প্ৰাপ্ত কৰিব পাৰে।
এডিটাথন
এডিটাথন (Edit-a-thon) বা সম্পাদনা মেলা হৈছে এক অনুষ্ঠান য'ত আন্তঃজাল জগতৰ কোনো বিশেষ সমূদায় যেনে ৱিকিপিডিয়া, অপেন ষ্ট্ৰীট মেপ, লোকেল ৱিকি আদিৰ সম্পাদকসকলে কোনো এক নিৰ্দিষ্ট বিষয়ৰ ওপৰত আধাৰিত বিষয়ৰ প্ৰবন্ধ লিখে, অনুবাদ কৰে বা উন্নীতকৰণ প্ৰক্ৰিয়াত অংশ লয়। এই অষ্ঠানবোৰত সাধাৰণতে নতুন সম্পাদকৰ বাবে মৌলিক সম্পাদনাৰ প্ৰশিক্ষণ অন্তৰ্ভুক্ত থাকে আৰু অধিক সাধাৰণ সামাজিক সাক্ষাৎৰ সৈতে একত্ৰিত কৰা হ'ব পাৰে। "এডিট" আৰু "মাৰাথান" শব্দৰ সংমিশ্ৰণত এডিটাথন শব্দটোৰ সৃষ্টি হৈছে। ই হয় "অফলাইন" বা অনলাইন বা দুয়োটাৰ এক মিহলি সংস্কৰণ হ'ব পাৰে। যদি ই অফলাইন নহয় তেন্তে, ইয়াক সাধাৰণতে "ভাৰ্চুৱেল এডিটাথন" বা "অনলাইন এডিটাথন" বুলি কোৱা হয়।
বিষয়
এই অনুষ্ঠানবোৰত সাধাৰণতে সাংস্কৃতিক ঐতিহ্যৰ স্থান, যাদুঘৰ সংগ্ৰহ, মহিলাৰ ইতিহাস, কলা, উৎসৱ, নাৰীবাদ, ৱিকিপিডিয়াত লিঙ্গৰ ব্যৱধান সংকুচিত কৰা, আৰু সামাজিক ন্যায়ৰ বিষয় অন্তৰ্ভুক্ত কৰা হয়।
মহিলা, আফ্ৰিকান আমেৰিকান, আৰু এলজিবিটি সম্প্ৰদায়ৰ সদস্যসকলে ৱিকিপিডিয়াৰ যৌন আৰু বৰ্ণগত সজ্জাৰ ব্যৱধান পূৰণ কৰিবলৈ আৰু আফ্ৰিকা সম্পৰ্কীয় বিষয়ৰ নিম্ন প্ৰতিনিধিত্বক প্ৰত্যাহ্বান জনোৱাৰ বাবে এডিটাথন অনুষ্ঠিত কৰি আহিছে।
সংগঠকসমূহ
স্থান অনুসৰি বিভিন্ন ৱিকিপিডিয়া সম্প্ৰদায়ে এই এডিটাথন সমূহৰ আয়োজন কৰে। অপেনষ্ট্ৰীটমেপ সম্প্ৰদায়ৰ দ্বাৰাও বহু এডিটাথনৰ আয়োজন কৰা হয়।
তথ্যসূত্ৰ
শ্ৰেণী:ৱিকিপিডিয়া
ৱৰ্ল্ড ৱাইড ৱেব
ৱৰ্ল্ড ৱাইড ৱেব (World Wide Web) বা ডব্লিউ ডব্লিউ ডব্লিউ (WWW) বা ডব্লিউ থ্ৰী (W3) বা সাধাৰণভাৱে দ্য ৱেব (the Web) হ’ল ইণ্টাৰনেটত উপলব্ধ পৰস্পৰৰ লগত হাইপাৰটেক্সটেৰে (hypertext) সংযুক্ত তথ্যৰে গঠিত এটা তথ্য প্ৰযুক্তিগত প্ৰণালী বা তন্ত্ৰ (System)।
ব্ৰিটিছ ইঞ্জিনীয়াৰ আৰু কম্পিউটাৰ বিশেষজ্ঞ চাৰ টিম বাৰ্নাৰ্ছ লীয়ে ১৯৮৯ চনৰ মাৰ্চ মাহত পুৰণা হাইপাৰটেক্সটৰ ধাৰণাৰ ওপৰত ভিত্তি কৰি প্ৰথম ৱৰ্ল্ড ৱাইড ৱেবৰ প্ৰস্তাব দিয়ে, তেওঁ বৰ্তমান ৱৰ্ল্ড ৱাইড ৱেব কনছৰটিয়ামৰ (World Wide Web Consortium) ডাইৰেক্টৰ। ১৯৯০ চনত চুইজাৰলেণ্ডৰ জেনেভাত অৱস্থিত চাৰ্ন (CERN) ৰ মুখ্য কাৰ্য্যালয়ত বাৰ্নাৰ্ছ লী আৰু বেলজিয়ামৰ কম্পিউটাৰ বিজ্ঞানী ৰ’বাৰ্ট কাইলিয়াউ-এ হাইপাৰটেক্সট ব্যৱহাৰ কৰাৰ প্ৰস্তাব দিয়ে আৰু ডিচেম্বৰ মাহত প্ৰকল্পটোৰ বিষয়ে ৰাজহুৱা ভাৱে প্ৰকাশ কৰে।
ইতিহাস
Popular Science আলোচনীৰ ১৯৭০ চনৰ মে মাহৰ সংখ্যাত আৰ্থাৰ চি ক্লৰ্কে ভৱিষ্যবাণী কৰিছিল "এদিন উপগ্ৰহৰ সহায়ত জেৰ'ক্স, টেলিফ'ন, টেলিভিছন আৰু এটা সৰু কম্পিউটাৰ, আৰু তথ্য সাৰবৰাহ তথা ভিডিঅ' ক'নফাৰেন্স ব্যৱহাৰ কৰি পৃথিৱীৰ সমস্ত জ্ঞানৰ ভাণ্ডাৰ আপোনাৰ আঙুলিৰ মুৰত আনিব পৰা যাব। "
পদাৰ্থৰ অৱস্থা
পদাৰ্থৰ অৱস্থা  বুলি ক’লে সম্পূৰ্ণ সুকীয়াকৈ পদাৰ্থৰ ভিন্ন দশাৰ উপস্থিতিকে বুজা যায়। দৈনন্দিন অভিজ্ঞতাৰ পৰা পদাৰ্থৰ : কঠিন, জুলীয়া, আৰু  গেছীয় এই  তিনিটা অৱস্থাৰ বিষয়ে জনা যায়। পদাৰ্থৰ আন অৱস্থাবোৰ যেনে প্লাজমা বৈজ্ঞানিক কাম-কাজতহে গুৰুত্বপূৰ্ণ। পদাৰ্থৰ আন আন অৱস্থাবোৰ যেনে ব’ছ-আইনষ্টাইন ঘনীভৱন, নিউট্ৰণ তৰা আৰু কোৱাৰ্ক-গ্লুৱন প্লাজমা, আদি সম্ভৱপৰ বুলি ধাৰণা কৰা হয়; কিন্তু সাধাৰণ পৰিবেশত এই অৱস্থাবোৰৰ উপস্থিতি অনুভৱ কৰা নাযায়। বেৰিয়নিক পদাৰ্থৰ সৰহখিনিয়েই উষ্ণ প্লাজমা অৱস্থাত, অতি পাতল আন্তঃনাক্ষত্ৰিক মাধ্যম আৰু অতি গধুৰ তৰা হিচাপে বিশ্ব-ব্ৰক্ষ্মাণ্ডত বিদ্যমান।
ৱৰ্ল্ড ৱাইড ৱেব
ইতিহাস
১৯৮৯ চনৰ মাৰ্চ মাহত টিম বাৰ্নাৰ্ছ লীয়ে এক প্ৰস্তাৱ দিয়ে য'ত তেওঁ ১৯৮০ নিজে নিৰ্মাণ কৰা এক ডেটাবেছ আৰু চফ্টৱেৰ প্ৰ্কল্প ENQUIRE ৰ উল্লেখ কৰে। ৰ’বাৰ্ট কাইলিয়াউৰ সহায়ত ১৯৯০ চনৰ ১২ নৱেম্বৰত ক্লায়েণ্ট-ছাৰ্ভাৰ স্থাপত্য (client–server architecture) ব্যৱহাৰ কৰি ব্ৰাউজাৰত "হাইপাৰটেক্সট ডকুমেণ্ট" (hypertext document) "জাল" (web) হিচাপে প্ৰদৰ্শন কৰিব পৰা "ৱৰ্ল্ড ৱাইড ৱেব" নামৰ "হাইপাৰটেক্সট প্ৰকল্প" (Hypertext project) এটাৰ প্ৰাসঙ্গীক প্ৰস্তাৱ দিয়ে।
পদাৰ্থৰ অৱস্থা
পুৰণিকালত পদাৰ্থৰ অৱস্থা ইয়াৰ বাহ্যিক আকাৰ ধৰ্মৰ ওপৰত ভিত্তি কৰি কৰা হৈছিল। কঠিন অৱস্থাটোত পদাৰ্থৰ আয়তন আৰু আকৃতি সুদৃঢ় ; জুলীয়া অৱস্থাটোত পদাৰ্থৰ আয়তন অতি সামান্যভাৱে পৰিবৰ্তনীয় আৰু ই পাত্ৰৰ আকৃতি ধাৰণ কৰে আৰু গেছীয় অৱস্থাটোত পদাৰ্থ বিয়পি গৈ পাত্ৰৰ আয়তন আৰু আকৃতি ধাৰণ কৰে।
ৱৰ্ল্ড ৱাইড ৱেব
ইতিহাস
১৯৯১ চনৰ আগস্ত মাহৰ ৬ তাৰিখে টিম বাৰ্নাৰ্ছ লীয়ে ৱৰ্ল্ড ৱাইড ৱেবৰ বিষয়ে alt.hypertext newsgroup ত এটা চুটি সাৰাংখ লিখে। এই তাৰিখটোকে ইণ্টাৰনেটত ৱেব ৰাজহুৱাভাৱে উপলব্ধ হোৱাৰ প্ৰথম তাৰিখ বুলি চিহ্নিত কৰা হয়। ১৯৯২ বাৰ্নাৰ্ছ লীয়ে প্ৰথম ফ'টো আপল'ড কৰে।
ইউৰোপৰ বাহিৰত SPIRES-HEP ডেটাবেছক হ'ষ্ট কৰিবলৈ SLAC ত প্ৰথমটো ছাৰ্ভাৰ স্থাপন কৰা হয়। ১৯৯৩ চনৰ ৩০ এপ্ৰিলত ৱৰ্ল্ড ৱাইড ৱেব সকলোৰে বাবে বিনমুলীয়া বুলি চাৰ্নে ঘোষণা কৰে। ইলিঅ'নছ ইউনিভাৰ্ছিটিৰ National Center for Supercomputing Applications ত মাৰ্ক এণ্ডাৰছনৰ নেতৃত্বত এদল গবেষকে মোজাইক (Mosaic) নামৰ এটা বাউজাৰ সাজি উলিয়াই। সাধাৰণতে ৱৰ্ল্ড ৱাইড ৱেব আৰু ইণ্টাৰনেট একে যেন লাগিলেও কিন্তু এটা আনটোৰ সমাৰ্থক নহয়।
পদাৰ্থৰ অৱস্থা
যিকোনো পদাৰ্থৰ অৱস্থা বা দশাৰ পৰিবৰ্তন চাপ আৰু উষ্ণতাৰ ওপৰত নিৰ্ভৰ কৰে, আৰু এই চৰ্ত দুটাৰ বাবেহে আন এটা দশালৈ সংক্ৰমণ ঘটে। উদাহৰণ স্বৰূপে, উষ্ণতা বৃদ্ধিৰ লগে লগে কঠিন পদাৰ্থ জুলীয়া পদাৰ্থলৈ পৰিবৰ্তিত হয়।
ৱৰ্ল্ড ৱাইড ৱেব
কৰ্ম পদ্ধতি
ইণ্টাৰনেট হ'ল পৰস্পৰৰ লগত সংযুক্ত কম্পিউটাৰ নেটৱৰ্কৰ এক সৰ্বজনীন তন্ত্ৰ আৰু ৱেব হল ইয়াৰ এটা বিভাগ।
বাহ্যিক সংযোগ
শ্ৰেণী:ইণ্টাৰনেট শ্ৰেণী:কম্পিউটাৰ বিজ্ঞান শ্ৰেণী:তথ্য প্ৰযুক্তি
পদাৰ্থৰ অৱস্থা
পদাৰ্থৰ অৱস্থাক আকৌ দশাৰ পৰিবৰ্তন হিচাপে নামাকৰণ কৰিব পাৰি। এটা দশাৰ পৰিবৰ্তনে পদাৰ্থ এটাৰ আকাৰৰ পৰিবৰ্তন সূচিত কৰে আৰু ইয়াক পদাৰ্থবিধৰ ধৰ্মৰ তাত্‌ক্ষণিক পৰিবৰ্তনৰপৰা জানিব পাৰি।
মানৱ ভূগোল
ভূগোলৰ এটা প্ৰধান ভাগ হৈছে মানৱ ভূগোল। ইয়াত মূলতঃ মানুহ আৰু পৰিৱেশৰ আন্তঃসম্পৰ্কৰ ভৌগোলিক  অধ্যয়ন কৰা হয়। মানৱীয় কাম কাজক কেন্দ্ৰ কৰি ভূগোলৰ এইটো শাখাৰ জন্ম হৈছে। জাৰ্মান ভূগোলবিদ ফ্ৰেডৰিক ৰাটজেলক মানৱ ভূগোলৰ পিতৃ বুলি কোৱা হয়।
পৰিসৰ
মানুহৰ ক্ৰিয়া কলাপ,অৰ্হতা আৰু ধ্যান -ধাৰণা প্ৰভৃতিৰ লগত প্ৰাকৃতিক পৰিৱেশৰ আন্তঃসম্পৰ্ক আৰু সকলোধৰণৰ মানৱীয় ক্ৰিয়াকাণ্ডৰ ক্ষেত্ৰীয় তথা কালানুক্ৰমিক লক্ষণসমূহ মানৱ ভূগোলৰ পৰিসৰৰ অন্তৰ্ভুক্ত।
দাৰ্শনিক দৃষ্টিভংগী
মানৱ ভূগোলৰ মুখ্য দৃষ্টিভংগী দুটা হ'ল
পৰিৱেশ নিৰ্ণয়বাদ
নিৰ্ণয়বাদৰ মতে, প্ৰাকৃতিক পৰিৱেশৰ দ্বাৰা জীৱজগত নিয়ন্ত্ৰিত হৈ আছে। প্ৰাকৃতিক পৰিৱেশ অঞ্চলভেদে ভিন ভিন হোৱাৰ বাবেই পৃথিৱীৰ বিভিন্ন অঞ্চলৰ মানুহৰ কৰ্মৰাজীতো ভিন্নতা দেখা যায়। আমেৰিকাৰ ভূগোলবিদ এলেন চাৰ্চিল চেম্পলে এই মতবাদ প্ৰৱৰ্তন কৰিছিল। মেকিণ্ডাৰ,ডেভিচ, ৰবাৰ্ট মিল আদি অন্য ভূগোলবিদ সকলেও  এই মতবাদ সমৰ্থন কৰিছিল।
সম্ভাব্যবাদ
সম্ভাব্যবাদৰ মতে ,মানুহে পৃথিৱীত নিজৰ বাঞ্ছিত পৰিৱেশ নিজেই গঢ় দিব পাৰে। নিজৰ সুবিধাৰ্থে মানুহে প্ৰাকৃতিক পৰিৱেশৰ সাল সলনি কৰি ব্যৱহাৰৰ উপযোগী কৰি লয়। ঘৰ-দুৱাৰ, ৰাস্তা ,দলং,খেতিপথাৰ,উদ্যোগ-প্ৰতিষ্ঠান, যান-বাহন আদি সকলোবোৰ এই সম্ভাব্যতাৰ ফলাফল। ফ্ৰান্সৰ ভূগোলবিদপল-ভিডেল-ডি-লা-ব্লাচি সম্ভাব্যবাদৰ প্ৰৱৰ্তক আছিল। মূলত দ্বিতীয় বিশ্বযুদ্ধৰ পাছৰ পৰা এই মতবাদে গা কৰি উঠিছিল।
এই দুটা দৃষ্টিভংগীৰ উপৰিও নৱ্যনিৰ্ণয় বাদ নামেৰে অন্য এটা দৃষ্টিভংগী গ্ৰীফিট টেইলৰ নামৰবৃটিশ ভূগোলবিদ এজনে প্ৰৱৰ্তন কৰিছিল। তেওঁৰ মতে প্ৰকৃতিপ্ৰদত্ত সম্ভাৱনাৰ পৰিসৰতহে মানুহে নিজ সামৰ্থৰে পৰিৱেশৰ সাল-সলনি কৰিব পাৰে। প্ৰকৃতিৰ অনিষ্ট ঘটিলে মানুহৰ উন্নতিতো অন্তৰায় ঘটে।
জনসংখ্যা ভূগোল
ভূগোলৰ যি শাখাত কোনো এখন ঠাই বা ৰাষ্ট্ৰৰ জনসংখ্যা, জনসংখ্যাৰ গাঠনি, জনসংখ্যাৰ বৃদ্ধিৰ হাৰ, জন্ম-মৃত্যুৰ হাৰ, লিংগ অনুপাত, সাক্ষৰতা আদিবোৰ পুংখানুপুংখ ভাৱে অধ্যয়ন কৰা হয়, ভূগোলৰ সেই শাখাটোকে জনসংখ্যা ভূগোল বোলে।
পৌৰ ভূগোল
ভূগোলৰ এই শাখাত নগৰ-মহানগৰ আদিৰ বিভিন্ন দিশ, যেনে- নগৰীয়া অঞ্চলৰ জনগাঁথনি, জনসংখ্যা, ঘনত্ব, বিতৰণ, নগৰ পৰিচালনা, উন্নয়নৰ পৰিকল্পনা, আদিৰ বিষয়ে বৈজ্ঞানিক দৃষ্টিভঙ্গীৰে পুংখানুপুংখ ভাৱে অধ্যয়ন কৰে, ভূগোলৰ সেই শাখাটোক পৌৰ ভূগোল বা নগৰীয়া ভূগোল বোলে।
প্ৰশাসন ভূগোল
শ্ৰেণী:ভূগোল
চক্ৰৱৰ্তী ৰাজাগোপালাচাৰী
চক্ৰৱৰ্তী ৰাজাগোপালাচাৰী (Chakravarti Rajagopalachari; জন্ম:১৮৭৯ – মৃত্যু:১৯৭২) ভাৰতীয় জাতীয় কংগ্ৰেছৰ এগৰাকী কৰ্ণধাৰ সদস্য আছিল। তেওঁ স্বাধীন ভাৰতৰ প্ৰথম গৱৰ্ণৰ জেনেৰেল আৰু স্বতন্ত্ৰ দলৰ অন্যতম প্ৰতিষ্ঠাপক আছিল। তেওঁ ওকালতি, ৰাজনীতি, প্ৰশাসন, সাহিত্য আদি প্ৰতিটো দিশতে ব্যুৎপত্তি আছিল। তেওঁ জাতত ব্ৰাহ্মণ পৰিয়ালৰ লোক আছিল যদিও ধৰ্মত তেওঁৰ গোড়ামি নাছিল। সকলো শ্ৰেণীৰ লোককে তেওঁ সমভাৱত চাইছিল। তেওঁৰ চৰিত্ৰৰ এক বিশেষ বৈশিষ্ট্য আছিল যে, সত্য কথা তেওঁ সদায় লুক-ঢাক নকৰাকৈ প্ৰকাশ কৰিছিল। সমস্যা যিমানেই গভীৰ নহওক, তাৰ সন্মুখীন হ’বপৰা দক্ষতা তেওঁৰ আছিল। তদুপৰি তেওঁ আছিল দূৰদৰ্শী লোক। সেয়ে এনেবোৰ গুণেৰে বিভূষিত আছিল কাৰণে লোকে তেওঁক আধুনিক চাণক্য নাম দিছিল। সৰ্বসাধাৰণে তেওঁক ৰাজাজী বা ৰাজাগোপালাচাৰী বুলিহে সম্বোধন কৰিছিল। ১০৪৮ চনৰ পৰা ১৯৫০ চনলৈ তেওঁ ভাৰতৰ গৱৰ্ণৰ জেনেৰেল আছিল, ১৯৫১ চনৰ পৰা তেওঁ ভাৰত চৰকাৰৰ গৃহমন্ত্ৰী আৰু ১৯৫২ চনৰ পৰা ১৯৫৪ চনলৈ তেওঁ আছিল তামিলনাডুৰ মুখ্যমন্ত্ৰী। ১৯৫৪ চনত ভাৰত চৰকাৰে তেওঁক ভাৰত-ৰত্ন উপাধিৰে সন্মানিত কৰিছিল৷
জন্ম আৰু শিক্ষা
চক্ৰৱৰ্তী ৰাজাগোপালাচাৰীৰ জন্ম হয় ১৮৭৯ চনত মাদ্ৰাছ প্ৰেছিডেন্সীৰ অন্তৰ্গত তামিলনাডুৰ থোৰাপল্লী গাঁৱত।  পিতাক আছিল মুন্সিফ। ৰাজাজী সৰুৰে পৰা পঢ়াত বৰ চোকা বুদ্ধিৰ আছিল। কিন্তু সৰু কালত হোৱা তেওঁৰ চকুৰ অসুখৰ বাবে, সৰু কালছোৱাত তেওঁক পঢ়া-শুনাত বৰ আমনি দিছিল। কিন্তু তেনে অসুখত ভুগিও তেওঁ পঢ়া-শুনাত সদায় সুনাম আৰ্জিছিল।
তেওঁ মাদ্ৰাজৰ চেণ্ট্ৰল হিন্দু কলেজৰ পৰা বি এ পৰীক্ষাত উত্তীৰ্ণ হৈছিল আৰু মাদ্ৰাজৰপৰাই তেওঁ আইন পৰীক্ষাতো উত্তীৰ্ণ হৈছিল। আইন পৰীক্ষাত উত্তীৰ্ণ হৈয়ে তেওঁ ওকালতিত মনোযোগ দিছিল। কম দিনৰ ভিতৰতে তেওঁ এজন ভাল উকিল হিচাপে সমাজত জনাজাত হৈছিল।
কৰ্মজীৱন
মহামানৱ মহাত্মা গান্ধীৰ অহিংস অসহযোগৰ আহ্বান দিয়াৰ সময়তে দেশৰ শ শ লোকৰ সৈতে ৰাজাজীয়েও নিজৰ লাভবান ব্যৱসায় এৰি ভাৰতৰ স্বাধীনতা আন্দোলনত জঁপিয়াই পৰিছিল। এনেদৰে তেওঁ ১৯২০ চনৰ পৰা ভাৰতৰ জাতীয় কংগ্ৰেছৰ প্ৰতিটো আন্দোলনতে অংশ গ্ৰহণ কৰি বহুবাৰ কাৰাবৰণ কৰিছিল। ১৯৪২ চনৰ ভাৰত ত্যাগ প্ৰস্তাৱৰ সময়ত আন আন নেতাৰ লগত মনোমালিন্য ঘটি তেওঁ কংগ্ৰেছৰ পৰা ওলাই আহিছিল। তেওঁ বিভিন্ন ৰাজহুৱা বিষয়-পদত থাকি, দেশলৈ অৰিহণা আগবঢ়াইছিল। তেওঁ জৱাহৰলাল নেহৰু চৰকাৰৰ মন্ত্ৰীসভাতো যোগদান কৰিছিল। কিছুদিনৰ কাৰণে তেওঁ পশ্চিমবংগৰ ৰাজ্যপাল হিচাপে নিযুক্ত হৈছিল। ১৯৪৮ চনৰ পৰা ১৯৫০ চনলৈ তেওঁ ভাৰতৰ প্ৰথম গৱৰ্ণৰ জেনেৰেল পদত কাৰ্য্যনিৰ্বাহ কৰিছিল। ১৯৫১ চনৰ পৰা তেওঁ ভাৰত চৰকাৰৰ গৃহমন্ত্ৰী আৰু ১৯৫২ চনৰ পৰা ১৯৫৪ চনলৈ তেওঁ আছিল মাদ্ৰাজ (তামিলনাডু)ৰ মুখ্যমন্ত্ৰী।
ভাষা সাহিত্যলৈও তেওঁ যথেষ্ট বৰঙনি আগবঢ়াইছে। সাহিত্য-সাধক ৰাজাজীয়ে ভালেকেইখন ইংৰাজী আৰু তামিল গ্ৰন্থ ৰচনা কৰিছিল। ৰাজাজীৰ ৰামায়ণ আৰু মহাভাৰত সমগ্ৰ ভাৰতৰে আজিও আদৰৰ বস্তু। তেওঁৰ আন দুখন জনপ্ৰিয় গ্ৰন্থ হ’ল-চক্ৰেটিছ আৰু মাৰ্ক্স আৰেলিয়চ।
মৃত্যু
চক্ৰৱৰ্তী ৰাজাগোপালাচাৰী, এই লোহ মানৱগৰাকীয় দেহাৱসান ঘটে ১৯৭২ চনত মাদ্ৰাজ (চেন্নাই) চহৰত।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:মৃত ব্যক্তি শ্ৰেণী:ভাৰতীয় সাহিত্যিক শ্ৰেণী:ভাৰতৰ স্বাধীনতা সংগ্ৰামী শ্ৰেণী:ভাৰত ৰত্ন বঁটা বিজয়ী শ্ৰেণী:তামিল ভাষাৰ সাহিত্য অকাডেমি বঁটা বিজয়ী শ্ৰেণী:সাহিত্য অকাডেমিৰ ফেলোশ্বিপ প্ৰাপক
বিজয়াশান্তি
বিজয়াশান্তি  (Vijayashanti; জন্ম: ২৪ জুন ১৯৬৬) এগৰাকী ভাৰতীয় অভিনেত্ৰী, প্ৰযোজক আৰু ৰাজনীতিবিদ। চল্লিছ বছৰীয়া চলচ্চিত্ৰ জীৱনত হিন্দী, কানাড়া আৰু মালয়ালমৰ উপৰিও প্ৰধানকৈ তেলেগু, তামিল ভাষাৰ চলচ্চিত্ৰত বিভিন্ন চৰিত্ৰত ১৮৭খন  ছবিত অভিনয় কৰিছে। কৰ্তব্যম (১৯৯০) ছবিখনত এগৰাকী ‘চুপাৰ কপ’ৰ আক্ৰমণাত্মকতা আৰু নাৰীত্ব দুয়োটা ৰূপৰ ভাৰসাম্য বজাই ৰাখি কৰা সংযত অভিনয়ৰ বাবে তেওঁক শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা প্ৰদান কৰা হয়।  প্ৰতিঘটনা (১৯৮৫) ছবিৰ অভিনয়ৰ বাবে বিজয়াশান্তিয়ে প্ৰথম ৰাজ্যিক নন্দী বঁটা আৰু ফিল্মফেয়াৰ বঁটা লাভ কৰে। অভিনয় জীৱনত তেওঁ অসংখ্য বঁটা-বাহন বুটলিছে, যাৰ ভিতৰত আছে, শ্ৰেষ্ঠ অভিনেত্ৰীৰ বাবে চাৰিটা অন্ধ্ৰপ্ৰদেশ ৰাজ্যিক নন্দী বঁটা, সাতটা ফিল্মফেয়াৰ বঁটা দক্ষিণ এটা ফিল্মফেয়াৰ আজীৱন সন্মননা বঁটা (২০০৩) আৰু তামিলনাডু চৰকাৰে প্ৰদান কৰা কলাইমামনি বঁটা। ‘লেডী ছুপাৰষ্টাৰ’, ‘লেডী অমিতাভ’,  আৰু ‘দ্য একচন কুইন অৱ ইণ্ডিয়ান চিনেমা’ আদি অভিধাৰে খ্যাত বিজয়াশান্তিয়ে নেতি ভাৰতম (১৯৮৩),অগ্নি পৰ্বতম (১৯৮৪),চেলেঞ্জ (১৯৮৪),প্ৰতিঘটনা (১৯৮৫), ৰেপতি পৌৰুলু (১৯৮৬), পাচিৱাদী প্ৰণাম (১৯৮৭), মুবভা গোপালুডু (১৯৮৭), ইয়ামুদিকি মগুডু (১৯৮৮), আঠাকু যমুদু আম্মায়িকি মগুডু (১৯৮৯ ),  জানকী ৰামুডু (১৯৮৮), মুদ্দুলা মাৱায়্যা (১৯৮৯), কোণ্ডবীতি ডংগা (১৯৯০), ইন্দ্ৰুদু চন্দ্ৰুডু (১৯৮৯), লৰী ড্ৰাইভাৰ (১৯৯০), শত্ৰুভু (১৯৯০), গেং লিডাৰ (১৯৯১), মান্নান (১৯৯২), ৰাউদী ইন্সপেক্টৰ (১৯৯২), মণ্ডি মোগুডু পেংকি পেলাম (১৯৯২), চিনাৰায়ুডু (১৯৯৩),  পুলিচ লকআপ (১৯৯৩) আদি সফল ছবিত অভিনয় কৰি তেলেগু চিনেমাৰ অন্যতম আগশাৰীৰ অভিনেত্ৰী হিচাপে নিজকে প্ৰতিষ্ঠা কৰিছে।১৯৮০ৰ দশকৰ শেষৰ ফালে আৰু ৯০ৰ দশকত সংবাদ মাধ্যমত তেওঁক দেশৰ অন্যতম জনপ্ৰিয় আৰু আকৰ্ষণীয় ব্যক্তিত্ব হিচাপে উল্লেখ কৰা হয়।  ১৯৮৭ চনত মস্কো আন্তৰ্জাতিক চলচ্চিত্ৰ মহোৎসৱত প্ৰদৰ্শিত স্বয়মক্ৰুছীত চিৰঞ্জীৱীৰ সৈতে আৰু লুইছভিল আন্তঃৰাষ্ট্ৰীয় চলচ্চিত্ৰ মহোৎসৱত প্ৰদৰ্শিত পদমতী সন্ধ্যা ৰাগমত হলিউডৰ অভিনেতা থমাছ জেনৰ সৈতে অভিনয় কৰে।
১৯৯৮ চনত তেওঁ ৰাজ্যৰ ৰাজনীতিত প্ৰৱেশ কৰে।   তেলেংগানা ৰাষ্ট্ৰ সমিতিৰ প্ৰাৰ্থিত্বত মেদক সমষ্টিৰ পৰা পঞ্চদশ লোকসভালৈ সাংসদ হিচাপে নিৰ্বাচিত হয়। ২০২০ চনৰ ডিচেম্বৰ মাহলৈকে তেওঁ এগৰাকী ভাৰতীয় জনতা পাৰ্টিৰ সদস্য।
প্ৰাৰম্ভিক জীৱন
১৯৬৬ চনৰ ২৪ জুনত তামিলনাডুৰ মাদ্ৰাছত সত্তী শ্ৰীনিবাস প্ৰসাদ আৰু ভাৰলক্ষ্মীৰ ঘৰত বিজয়াশান্তিৰ জন্ম হয়। তেওঁ বিখ্যাত তেলুগু অভিনেত্ৰী আৰু প্ৰযোজক বিজয়াললিতাৰ ভতিজী। বিজয়াশান্তিয়ে কয় যে তেওঁ নিজকে মাদ্ৰাছৰ পৰিৱৰ্তে তেলেংগানাৰ বুলি ভাবিবলৈ পছন্দ কৰে যদিও ২০০৪ চনলৈকে তেওঁ কেতিয়াও নিজৰ পূৰ্বপুৰুষৰ গাঁও ৰামান্নাগুডেমলৈ যোৱা নাছিল। চেন্নাইৰ হলি এঞ্জেলছ এংলো ইণ্ডিয়ান হায়াৰ ছেকেণ্ডাৰী স্কুলত দশম শ্ৰেণী সম্পূৰ্ণ কৰিছিল।
বঁটাবাহন
১৯৯০: ৰাষ্ট্ৰীয় চলচ্চিত্ৰ বঁটা (কৰ্তব্যম)
১৯৮৫: শ্ৰেষ্ঠ অভিনেত্ৰীৰ ফিল্মফেয়াৰ বঁটা দক্ষিণ (তেলেগু ছবি প্ৰতিঘটনা)
১৯৮৭: শ্ৰেষ্ঠ অভিনেত্ৰীৰ ফিল্মফেয়াৰ বঁটা দক্ষিণ (তেলেগু ছবি স্বয়মক্ৰুছী)
১৯৮৯: শ্ৰেষ্ঠ অভিনেত্ৰীৰ ফিল্মফেয়াৰ বঁটা দক্ষিণ	(তেলেগু ছবি ভাৰতনাৰী)
১৯৯০: শ্ৰেষ্ঠ অভিনেত্ৰীৰ ফিল্মফেয়াৰ বঁটা দক্ষিণ	(তেলেগু ছবি কৰ্তব্যম)
১৯৯৩: শ্ৰেষ্ঠ অভিনেত্ৰীৰ ফিল্মফেয়াৰ বঁটা দক্ষিণ (তেলেগু ছবি পুলিচ লকআপ)
১৯৯৭: শ্ৰেষ্ঠ অভিনেত্ৰীৰ ফিল্মফেয়াৰ বঁটা দক্ষিণ (তেলেগু ছবি অ’ছে ৰামুলাম্মা)
বাহ্যিক সংযোগ
শ্ৰেণী:শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী শ্ৰেণী:লোকসভাৰ সাংসদ শ্ৰেণী:ভাৰতীয় ৰাজনীতিবিদ শ্ৰেণী:তামিল চলচ্চিত্ৰৰ অভিনেত্ৰী শ্ৰেণী:হিন্দী চলচ্চিত্ৰৰ অভিনেত্ৰী শ্ৰেণী:মালায়ালম চলচ্চিত্ৰৰ অভিনেত্ৰী শ্ৰেণী:কানাড়া চলচ্চিত্ৰৰ অভিনেত্ৰী শ্ৰেণী:তেলংগানাৰ ৰাজনীতিক
সাধাৰণ গোলাপী পখিলা
সাধাৰণ গোলাপী পখিলা (Common Rose, বৈজ্ঞানিক নাম-Pachliopta aristolochiae), Pachlioptaগণৰ অন্তৰ্ভুক্ত এটা চাতকনেজীয়া পখিলা (Swallowtail butterfly)ৰ প্ৰজাতি৷ দক্ষিণ আৰু দক্ষিণ-পূব এছিয়াত ই বহুলভাৱে বিস্তৃত হৈ আছে৷
বিৱৰণ
মতা সাধাৰণ গোলাপী পখিলাৰ পাখিৰ ওপৰৰ অংশ বেঙুণীয়া ক'লা বৰণীয়া হয়৷ আগফালৰ পাখি (Forewing)ত দীঘলীয়া বগা আঁচ ( adnervular streaks) কিছুমান থাকে৷ কিন্তু এই আঁচবোৰে কাষ দুটা স্পৰ্শ নকৰেহি৷ ইয়াৰ পিছফালৰ পাখিত কাষ দুটাৰ ওচৰত ৰঙা ঘুৰণীয়া ফোঁট থাকে৷ তাৰ ওপৰলৈ পাখিৰ মাজ অংশত দীঘলীয়া বগা ফোঁট (discal markings) কিছুমানো দেখা যায়৷
মাইকী সাধাৰণ গোলাপী পখিলা দেখাত মতা পখিলাটোৰ দৰেই, কেৱল ইয়াৰ পাখি দুখন মতাটোতকৈ কিছু বেছি বহল হয়৷
টেক্স'নমি
সাধাৰণ গোলাপী পখিলাৰ বৰ্তমানলৈকে ২০ বিধ উপ-প্ৰজাতি চিনাক্ত কৰা হৈছে৷ ইয়াৰে উল্লেখযোগ্য উপ-প্ৰজাতি কিছুমান হ'ল-
বাসস্থান
সাধাৰণ গোলাপী পখিলা বিভিন্ন ধৰণৰ বাসস্থানত থাকিবৰ বাবে অভিযোজিত ৷ দাক্ষিণাত্যত ইয়াক সাগৰ পৃষ্ঠৰ পৰা ৮০০০ ফুট পৰ্যন্ত আৰু পূবৰ হিমালয়ত ৫০০০ ফুট পৰ্যন্ত দেখা পোৱা গৈছে৷ নগৰীয়া অঞ্চলৰ বাগিচা আদিতো ইয়াক প্ৰায়ে দেখা যায়৷
আচৰণ
It is the commonest of the large tailed butterflies of India and one of the most interesting butterflies for the Indian amateur naturalist to observe.The Common Rose is active much earlier in the mornings than most butterflies and remains so throughout the day until dusk. It flies just as readily in the shade as in the sun, and frequently visits flowers.
অনুকৰণধৰ্মিতা
The red body, slow peculiar flight, bright colouration and pattern of the wings are meant to indicate to predators that this butterfly is inedible, being well protected by the poisons it has sequestered from its larval food plant. It also emits a nasty smelling substance when handled to further enhance its unappealing qualities. Hence it is rarely attacked by predators, a strategy so successful, that edible butterflies have evolved to mimic it, the classical example being that of the female morph of the Common Mormon that is Papilio polytes, female form stichius.
কণী
The female has been observed inspecting Aristolochiae plants and selecting healthy plants with verdant growth to ensure adequacy of food for its voracious caterpillars. It lays round and reddish eggs with fine black markings. The eggs are laid singly on top, the underside of leaves or even on shoots.
পলু
The caterpillar is a beautiful velvety maroon colour and has a beautiful white band on a segment on its middle reminiscent of a belt or collar. It has numerous fleshy red-tipped white protuberances on the body. It is bulky and slow in its movements. It is a beautiful caterpillar.
লেটা
The pupa is brownish with various shades of brown and pink markings.
পলুৰ খাদ্য
The larvae feed on creepers and climbers of the genus Aristolochia, Family Aristolochiaceae and they sequester toxins such as aristolochic acid in their bodies. This makes the adults toxic to vertebrate predators such as birds and reptiles. Larval foodplants include:
বাহ্যিক সংযোগ
শ্ৰেণী:পখিলা
জৰ্দান পিটাৰছন
জৰ্ডান বাৰ্ণ্ট পিটাৰছন (Jordan Bernt Peterson; জন্ম: ১২ জুন ১৯৬২) কানাডাৰ ক্লিনিকেল মনোবিজ্ঞানী, ইউটিউব ব্যক্তিত্ব, লেখক আৰু টৰন্টো বিশ্ববিদ্যালয়ৰ এমেৰিটাছ অধ্যাপক। পিটাৰছনে ২০১০ চনৰ শেষৰ ফালে সাংস্কৃতিক আৰু ৰাজনৈতিক বিষয়সমূহৰ ওপৰত তেওঁৰ মতামতৰ বাবে এজন ৰাজহুৱা বুদ্ধিজীৱী হিচাপে ব্যাপক চৰ্চা লাভ কৰিবলৈ আৰম্ভ কৰে, যাক প্ৰায়ে ৰক্ষণশীল বুলি অভিহিত কৰা হয়।
আলবাৰ্টাত জন্মগ্ৰহণ কৰি ডাঙৰ-দীঘল হোৱা পিটাৰছনে আলবাৰ্টা বিশ্ববিদ্যালয়ৰ পৰা ৰাজনীতি বিজ্ঞান আৰু মনোবিজ্ঞানত স্নাতক আৰু মেকগিল বিশ্ববিদ্যালয়ৰ পৰা ক্লিনিকেল চাইক’লজিত পি এইচ ডি লাভ কৰে। হাৰ্ভাৰ্ড বিশ্ববিদ্যালয়ত অধ্যাপনা আৰু গৱেষণা কৰাৰ পিছত তেওঁ ১৯৯৮ চনত কানাডালৈ উভতি আহি টৰন্টো বিশ্ববিদ্যালয়ৰ মনোবিজ্ঞান অনুষদত স্থায়ীভাৱে যোগদান কৰে। ১৯৯৯ চনত তেওঁ প্ৰথমখন গ্ৰন্থ ‘মেপছ অৱ মিনিং: দ্য আৰ্কিটেকচাৰ অৱ বিলিফ’ প্ৰকাশ কৰে, যিখন তেওঁৰ পৰৱৰ্তী বহু বক্তৃতাৰ ভিত্তি হৈ পৰে। গ্ৰন্থখনত মনোবিজ্ঞান, পৌৰাণিক কাহিনী, ধৰ্ম, সাহিত্য, দৰ্শন আৰু স্নায়ুবিজ্ঞানৰ সংমিশ্ৰণত বিশ্বাস আৰু অৰ্থৰ ব্যৱস্থাসমূহ বিশ্লেষণ কৰা হৈছে।
২০১৬ চনত পিটাৰছনে কানাডাৰ মানৱ অধিকাৰ আইন আৰু কানাডাৰ সংসদে গৃহীত কৰি বৈষম্যৰ নিষিদ্ধ ভিত্তি হিচাপে "লিংগ পৰিচয় আৰু প্ৰকাশভংগী" প্ৰৱৰ্তন কৰিবলৈ গৃহীত কানাডাৰ মানৱ অধিকাৰ আইন আৰু ফৌজদাৰী সংহিতা (বিল চি-১৬) সংশোধন কৰা আইনখনক সমালোচনা কৰি ইউটিউব ভিডিঅ'ৰ ধাৰাবাহিকতা প্ৰকাশ কৰে৷ তেওঁ যুক্তি দিছিল যে বিধেয়কখনে কিছুমান লিংগ সৰ্বনামৰ ব্যৱহাৰ "বাধ্যতামূলক ভাষণ" কৰিব, আৰু এই যুক্তিটোক ৰাজনৈতিক শুদ্ধতা আৰু পৰিচয়ৰ ৰাজনীতিৰ সাধাৰণ সমালোচনাৰ সৈতে সম্পৰ্কিত কৰিছিল। পৰৱৰ্তী সময়ত তেওঁ উল্লেখযোগ্য সংবাদ মাধ্যমত কভাৰেজ লাভ কৰিছিল, সমৰ্থন আৰু সমালোচনা দুয়োটাকে আকৰ্ষণ কৰিছিল।
মূলতঃ ইউটিউব আৰু প’ডকাষ্টৰ জৰিয়তে প্ৰচাৰিত পিটাৰছনৰ বক্তৃতা আৰু কথোপকথনে অতি সোনকালেই লাখ লাখ দৰ্শক গোটাইছিল। ২০১৮ চনলৈকে তেওঁ নিজৰ ক্লিনিকেল প্ৰেকটিছ আৰু শিক্ষকতাৰ দায়িত্ব স্থগিত ৰাখিছিল, আৰু তেওঁৰ দ্বিতীয়খন কিতাপ প্ৰকাশ কৰিছিল: 12 ৰুলছ ফৰ লাইফ: এন এন্টিড’ট টু কেঅ’ছ। বিশ্ব ভ্ৰমণৰ জৰিয়তে প্ৰচাৰিত এই ছবিখন কেইবাখনো দেশত বেষ্টচেলাৰ হৈ পৰিছিল। সেই বছৰতে স্তম্ভলেখক ডেভিদ ব্ৰুকছে পিটাৰছনক "পশ্চিমীয়া বিশ্বৰ আটাইতকৈ প্ৰভাৱশালী ৰাজহুৱা বুদ্ধিজীৱী" বুলি অভিহিত কৰিছিল। গোটেই ২০১৯ আৰু ২০২০ চনটোত গুৰুতৰ বেনজ'ডাইজেপিন প্ৰত্যাহাৰ চিনড্ৰমৰ ফলত স্বাস্থ্যজনিত সমস্যাৰ বাবে পিটাৰছনৰ কামত বাধাৰ সৃষ্টি হৈছিল। ২০২১ চনত তেওঁ তৃতীয়খন গ্ৰন্থ ‘বিয়ণ্ড অৰ্ডাৰ: 12 ম’ৰ ৰুলছ ফৰ লাইফ’ প্ৰকাশ কৰি টৰন্টো বিশ্ববিদ্যালয়ৰ পৰা পদত্যাগ কৰি প’ডকাষ্টিঙলৈ ঘূৰি আহে।
প্ৰাথমিক জীৱন
১৯৬২ চনৰ ১২ জুনত আলবাৰ্টাৰ এডমন্টনত জৰ্দান পিটাৰছন জন্মগ্ৰহণ কৰিছিল আৰু তেওঁ প্ৰদেশখনৰ উত্তৰ-পশ্চিমৰ এখন সৰু চহৰ ফেয়াৰভিউত ডাঙৰ-দীঘল হৈছিল। ৱালটাৰ আৰু বেভাৰলী পিটাৰছনৰ তিনিটা সন্তানৰ ভিতৰত তেওঁ আছিল ডাঙৰ। বেভাৰলি গ্ৰেণ্ড প্ৰেৰি আঞ্চলিক কলেজৰ ফেয়াৰভিউ চৌহদৰ লাইব্ৰেৰিয়ান আছিল আৰু ৱালটাৰ এজন বিদ্যালয়ৰ শিক্ষক আছিল। তেওঁৰ মধ্যম নাম বাৰ্ন্ট তেওঁৰ নৰৱেৰ প্ৰাক্তন দাদাৰ নামেৰে। পিটাৰছন খ্ৰীষ্টান পৰিয়ালত ডাঙৰ-দীঘল হৈছিল।
জুনিয়ৰ হাইস্কুলত পিটাৰছনৰ বন্ধুত্ব হয় ৰেচেল নটলী আৰু তেওঁৰ পৰিয়ালৰ সৈতে। নটলি আলবাৰ্টা নিউ ডেম'ক্ৰেটিক পাৰ্টিৰ নেতা আৰু আলবাৰ্টাৰ ১৭ সংখ্যক প্ৰিমিয়াৰ। পিটাৰছনে ১৩ৰ পৰা ১৮ বছৰ বয়সলৈকে নিউ ডেম'ক্ৰেটিক পাৰ্টি (এনডিপি)ত যোগদান কৰে। কিশোৰ অৱস্থাত পিটাৰছনে সিদ্ধান্ত লৈছিল যে "ধৰ্ম অজ্ঞান, দুৰ্বল আৰু অন্ধবিশ্বাসীসকলৰ বাবে" আৰু বাওঁপন্থী বিপ্লৱৰ আশা কৰিছিল, যিটো আশা কলেজত বাওঁপন্থী কৰ্মীসকলক লগ পোৱালৈকে চলিছিল।
কেৰিয়াৰ
১৯৯৩ চনৰ জুলাই মাহৰ পৰা ১৯৯৮ চনৰ জুন মাহলৈকে পিটাৰছনে হাৰ্ভাৰ্ড বিশ্ববিদ্যালয়ত অধ্যাপনা আৰু গৱেষণা চলোৱাৰ সময়ত মেছাচুচেটছৰ আৰ্লিংটনত বাস কৰিছিল, য'ত তেওঁক মনোবিজ্ঞান বিভাগৰ সহকাৰী অধ্যাপক হিচাপে নিযুক্তি দিয়া হৈছিল, পিছলৈ তেওঁ সহযোগী অধ্যাপক হৈছিল। হাৰ্ভাৰ্ডত থকা সময়ছোৱাত তেওঁ ড্ৰাগছ আৰু মদ্যপানৰ পৰা উদ্ভৱ হোৱা আক্ৰমণাত্মকতাৰ বিষয়ে অধ্যয়ন কৰিছিল। দ্য হাৰ্ভাৰ্ড ক্ৰিমছনৰ এটা প্ৰবন্ধত কোৱা হৈছে যে তেওঁৰ হাতত আছিল "যিকোনো গৱেষণা প্ৰকল্প যিমানেই অগতানুগতিক নহওক কিয়, গ্ৰহণ কৰাৰ ইচ্ছা"। হাৰ্ভাৰ্ডত থাকোঁতে তেওঁ পাৰিবাৰিক মদ্যপানৰ পৰা ব্যক্তিত্বলৈ গৱেষণাৰ প্ৰাথমিক ক্ষেত্ৰ সলনি কৰে আৰু কেইবাখনো শৈক্ষিক গৱেষণা পত্ৰ ৰচনা কৰে।     হাৰ্ভাৰ্ডৰ পিটাৰছনৰ প্ৰাক্তন ছাত্ৰ লেখক গ্ৰেগ হাৰ্ৱিটজে পিটাৰছনক তেওঁৰ প্ৰেৰণা হিচাপে উল্লেখ কৰিছে আৰু মনোবিজ্ঞানী শ্বেলী কাৰ্ছনে, প্ৰাক্তন পি এইচ ডি ছাত্ৰী আৰু হাৰ্ভাৰ্ডৰ বৰ্তমানৰ অধ্যাপকে, পিটাৰছনৰ বক্তৃতাসমূহত "এটা কাল্ট ফ'ল'ৱাৰৰ সৈতে মিল থকা কিবা এটা" আছিল বুলি স্মৰণ কৰিছে। হাৰ্ভাৰ্ডত সহযোগী পদৰ পিছত ১৯৯৮ চনৰ জুলাই মাহত পিটাৰছনে কানাডালৈ উভতি যায় আৰু অৱশেষত টৰন্টো বিশ্ববিদ্যালয়ৰ সম্পূৰ্ণ অধ্যাপক হয়
পাঠশালা
পাঠশালা ভাৰত ৰ অসম ৰাজ্যৰ বজালী জিলাৰ অন্তৰ্গত এখন নগৰ। ই বজালী জিলাৰ সদৰ ঠাই। ভ্ৰাম্যমাণৰ বাটকটীয়া আৰু নামনি অসমৰ শিক্ষাৰ প্ৰাণকেন্দ্ৰস্বৰূপ এই নগৰ।
ভৌগোলিক অৱস্থিতি
২৬.৫০৩১৫ ডিগ্ৰী অক্ষাংশ আৰু ৯১.১৪৯৫ ডিগ্ৰী দ্ৰাঘিমাংশত পাঠশালা নগৰ অৱস্থিত।
জনগাঁঠনি
২০০১ চনৰ লোকপিয়ল মতে পাঠশালাৰ মুঠ জনসংখ্যা ৯৬৫২জন । ইয়াৰে প্ৰায় ৫৩% পুৰুষ আৰু ৪৭% মহিলা । পাঠশালাৰ মুঠ সাক্ষৰতাৰ হাৰ প্ৰায় ৬৮%, উল্লেখ্য যে এই হাৰ ৰাজ্যৰ সাক্ষৰতাৰ হাৰ (৫৯.৫%)তকৈ বেছি । পুৰুষৰ সাক্ষৰতাৰ হাৰ ৭২% আৰু মহিলাৰ ৬১%, মুঠ জনসংখ্যাৰ প্ৰায় ৪৭% লোকৰ বয়স ৬ বছৰতকৈ কম । পাঠশালাৰ প্ৰায় ৯০% লোকেই অসমীয়া লোক; বাকীখিনি প্ৰধানতঃ বঙালী আৰু মাৰোৱাৰী সম্প্ৰদায়ৰ।
শিক্ষানুষ্ঠান, কাৰ্য্যালয় ইত্যাদি
বৰপেটা জিলাৰ শিক্ষাৰ অন্যতম কেন্দ্ৰস্থল পাঠশালা। ইয়াত কেইবাখনো প্ৰাথমিক, মজলীয়া বিদ্যালয় আৰু মহাবিদ্যালয়ৰ লগতে কিছুসংখ্যক ব্যক্তিগত পৰ্য্যায়ৰ বিদ্যালয় আৰু কনিষ্ঠ মহাবিদ্যালয় আছে। সেইসমূহ হৈছে: